title: Ampujakala

text: Ampujakala on kuuluisa saalistustavastaan. Se syö pääasiassa veden varaan joutuneita hyönteisiä, mutta osaa pudottaa niitä veden yllä olevilta lehdiltä puhaltamalla tarkasti tähdätyn vesisuihkun sitä kohti. Ampujakalan suuontelon katossa on ura, jota vasten se painaa kielensä jolloin syntyy ohut putki. Veden ruiskuttamiseen tarvittavan paineen se saa aikaan pumppaamalla kiduksillaan ja lopuksi se vapauttaa veden laskemalla kielensä jäykän kärjen joka toimii venttiilinä. Se osaa myös napata hyönteisen lehdeltä hyppäämällä.


title: Ampujakala

text: Ampujakala on sivuilta litistynyt ja sillä on tummia poikkiraitoja kyljissään. Sillä on vain yksi selkäevä joka on lähellä pyrstöevää. Päälaki on tasainen ja silmät ovat suuret, mikä helpottaa vesisuihkun kohdistamista saalistettaessa.


title: René Adler

text: René Adler (s. 15. tammikuuta 1985 Leipzig, Saksin osavaltio, Itä-Saksa) on saksalainen jalkapalloilija, pelipaikaltaan maalivahti. Hänen seuransa on vuodesta 2012 lähtien ollut Hamburger SV.


title: René Adler

text: Adler teki Bundesliiga-debyyttinsä 25. helmikuuta 2007, kun Leverkusen ykkösmaalivahti Hans-Jörg Butt oli pelikiellossa. Adler torjui ottelussa kymmenen kertaa, kun Leverkusen kaatoi Schalken yllättäen 1-0. Ensimmäisen kansainvälisen pelinsä Adler pelasi 8. maaliskuuta 2007 UEFA Cupissa ranskalaista RC Lensia vastaan.


title: Jeff Goldblum

text: Jeffrey Lynn ”Jeff” Goldblum (s. 22. lokakuuta 1952 Whitaker, Pennsylvania) on Oscar-ehdokkaana ollut yhdysvaltalainen näyttelijä.


title: Jeff Goldblum

text: Goldblum syntyi nelilapsiseen juutalaiseen perheeseen kolmantena poikana. Goldblumin äiti Shirley oli ammatiltaan radiojuontaja ja isä Harold lääkäri. Goldblum muutti 17-vuotiaana New Yorkiin ryhtyäkseen näyttelijäksi. New Yorkissa hän opiskeli Neighborhood Playhousessa Sanford Meisnerin ohjauksessa. Goldblum teki ensimmäisen Broadway-roolinsa William Shakespearen näytelmässä "Kaksi nuorta veronalaista" ja ensimmäinen elokuvarooli tapahtui "Väkivallan vihollisessa" vuonna 1974.


title: Jeff Goldblum

text: Goldblum näytteli ensimmäisen pääosaroolinsa elokuvassa "Kärpänen" vuonna 1986 vastanäyttelijänään Geena Davis. Kuvausten aikana pari rakastui, ja he menivät naimisiin seuraavana vuonna. Liitto kesti vuoteen 1990 asti.


title: Virginia Techin verilöyly

text: Virginia Techin verilöyly oli Killing spree -murha, joka tapahtui 16. huhtikuuta 2007 Virginian teknillisen yliopiston (Virginia Tech) kampuksella Blacksburgissa, Virginian osavaltiossa Yhdysvalloissa. Verilöyly käsitti kaksi erillistä ampumistapausta, joissa menehtyi yhteensä 33 ihmistä, ampuja mukaan lukien, ja haavoittui 23. Ampuja oli eteläkorealainen Seung-Hui Cho. Ammuskelussa kuolleet olivat opiskelijoita sekä koulun henkilökuntaa.


title: Virginia Techin verilöyly

text: Verilöyly käsittää kaksi erillistä ampumistapausta. Viranomaisten vahvistaman tiedon mukaan ammuskeluissa menehtyi 33 ihmistä. Ammuskelussa kuoli opiskelijoita, henkilökuntaa sekä tekijä itse. Hänellä ei ollut mukanaan henkilötodistusta, mutta hänet on tunnistettu eteläkorealaiseksi Seung-Hui Choksi, jolla oli pysyvä työ- ja oleskelulupa Yhdysvaltoihin eli niin sanottu Green Card. 23-vuotias Cho opiskeli yliopistossa pääaineenaan englantia, mutta oli kertonut muun muassa huonetoverilleen opiskelevansa kauppatieteitä.


title: Virginia Techin verilöyly

text: Ammuskelussa kuoli viisi yliopiston työntekijää G.V. Loganathan, Liviu Librescu, Kevin Granata, Jocelyne Couture-Nowak ja Christopher Jamie Bishop. Välikohtauksissa haavoittui 29 ihmistä, joista osa vakavasti. Kaksi opiskelijaa loukkaantui lievästi hypättyään ulos yliopiston ylemmistä kerroksista.


title: Virginia Techin verilöyly

text:
Yliopisto oli saanut hieman ennen ampumistapausta varoituksen pommiuhasta. Ensimmäinen ampumavälikohtaus tapahtui kello 7.15 aamulla (EDT) West Ambler Johnston Hallin yhteisasuntolassa, jossa asuu 895 opiskelijaa. Tapahtumien yhteydessä kuoli kaksi ihmistä. Ammuskeluiden välisenä aikana Cho lähetti NBC:lle valokuvia, videoita ja kirjoituksia. Materiaalit siirrettiin myöhemmin FBI:lle. Materiaalin sisällöstä ei ole kerrottu. Seuraava välikohtaus sattui kello 9.15 tekniikan alan luokkarakennuksessa Norris Hallissa. Norris Hallin alueella sai surmansa 31 ihmistä, mukaan lukien ammuskelija, joka teki itsemurhan. Viranomaiset kertovat hänen käyttäneen kahta asetta, 9 mm:n pistoolia ja .22-kaliiberista käsiasetta. Seung-hui telkesi Norris Hallin ulko-ovia, minkä takia poliisin pääsy rakennukseen hidastui. Kova tuuli ja lumisade vaikeuttivat pelastushelikopterien toimintaa yliopistoalueella.
Kummatkin uhrit olivat opiskelijoita.
Seung-Hui Cho, 23, Centreville, Virginia (syntymäpaikka Etelä-Korea), opiskeli neljättä vuotta englantia. Cho teki itsemurhan.


title: Virginia Techin verilöyly

text: Cho oli muuttanut vuonna 1992 kahdeksanvuotiaana Yhdysvaltoihin perheensä kanssa. He asettuivat Centrevilleen. Cho opiskeli englantia Virginia Techissa, mutta kertoi muun muassa huonetoverilleen opiskelevansa kauppatieteitä.


title: Virginia Techin verilöyly

text: Cho jätti huoneeseensa pitkän jäähyväisviestin, jossa hän haukkui kampuksen opiskelijoita "rikkaiksi pennuiksi", "petkuttajiksi" ja "irstailijoiksi". Opiskelijatoverit ja opettajat ovat kuvailleet Chota hiljaiseksi ja omissa oloissaan viihtyneeksi. Chon on kerrottu myös kirjoittaneen "karmivia ja groteskeja" tuotoksia. Eräät amerikkalaiset psykiatrian asiantuntijat ovat vahvasti epäilleet Chon olleen teot tehdessään vakavasti psyykkisesti sairas (psykoottinen, paranoidi ja grandioosi).


title: Virginia Techin verilöyly

text: Lukioaikaisten koulutovereiden mukaan Cho oli koulukiusattu. Westfieldissä lukiota käynyt Cho oli ujon oloinen ja hiljainen. Häntä pilkattiin hänen puhetavastaan. Cho kuitenkin kärsi valikoivasta puhumattomuudesta.


title: Virginia Techin verilöyly

text: Virginian verilöyly vaati yli kaksinkertaisesti kuolonuhreja verrattuna vuonna 1999 Columbine High Schoolissa sattuneeseen Columbinen verilöylyyn, joka sekin sai runsaasti julkisuutta. Ennen Virginian verilöylyä eniten uhreja vaatinut tapaus sattui 1966 Texasin yliopistossa Austinissa, kun kellotorniin linnoittautunut Charles Whitman tappoi ampumalla 15 ihmistä.


title: Virginia Techin verilöyly

text: Maaliskuussa 2011 Yhdysvaltain hallitus antoi Virginia Techin yliopistolle 55 000 dollarin sakon, koska yliopisto ei tutkijoiden mukaan varoittanut kampusalueella olleita opiskelijoita ampujasta riittävän nopeasti. Sakkosumma oli suurin mahdollinen ja tutkijat ilmoittivat julkisuudessa, että olisivat antaneet yliopistolle vieläkin kovemmat rangaistukset, mikäli laki sen olisi sallinut.


title: Otto Stenroth

text: Otto Eliel Stenroth (13. toukokuuta 1861 Saarijärvi – 16. joulukuuta 1939 Helsinki) oli lakimies, valtiopäivämies, senaattori ja pankinjohtaja.


title: Otto Stenroth

text: Stenrothin isä oli kirkkoherra Otto Adolf Stenroth. Ylioppilaaksi Stenroth pääsi vuonna 1877, ja hän valmistui filosofian kandidaatiksi 1881. Stenroth jatkoi opintojaan valmistuen lakitieteen kandidaatiksi 1886. Hänelle myönnettiin filosofian maisterin arvo 1882 ja varatuomarin arvo vuonna 1889.


title: Otto Stenroth

text: Opintojensa jälkeen Stenroth toimi Kansallis-Osake-Pankin johtokunnan lainoppineena jäsenenä 1889–1893, pääjohtajan varamiehenä 1893–1906. Sen jälkeen hän toimi Suomen Hypoteekkikassan johtokunnan puheenjohtajana 1904–1908 ja 1909–1916. Suomen Kiinteistöpankin toimitusjohtajana hän toimi 1907–1908 ja 1909–1918.


title: Otto Stenroth

text: Stenroth oli säätyvaltiopäivillä porvarissäädyn jäsenenä 1891–1900 ja Nuorsuomalaisen puolueen kansanedustaja Vaasan läänin itäisestä vaalipiiristä 1908–1909. Helsingin kaupunginvaltuustossa hän oli 1911–1918 ja sen varapuheenjohtajana 1915–1918.


title: Otto Stenroth

text: Otto Stenroth toimi Suomen suuriruhtinaskunnan senaatin kauppa- ja teollisuustoimikunnan päällikkönä ja senaattorina Hjeltin senaatissa 1908–1909. Suomen itsenäistyttyä hänestä tuli ulkoasiantoimituskunnan päällikkö ja senaattori Paasikiven I senaattiin 1918.


title: Otto Stenroth

text: Suomen Pankin johtokunnan puheenjohtajana eli nykyisin pääjohtaja Stenroth oli 13. joulukuuta 1918 – 20. tammikuuta 1923.


title: Blacksburg

text: Blacksburg on pikkukaupunki Montgomeryn piirikunnassa Virginian osavaltiossa Yhdysvalloissa. Sen asukasmäärä oli vuonna 39 284, ja vuonna 2008 se oli 41 796. Kaupunki perustettiin vuonna 1798.


title: Blacksburg

text: Blacksburgin kokonaispinta-ala on 50,2 km², josta 50,1 km² on maata ja 0,1 km² (0,10 %) vettä. Blacksburg on 634 metriä merenpinnan yläpuolella. Se on 15. suurin kunta ja suurin pikkukaupunki Virginian osavaltiossa.


title: Blacksburg

text: Blacksburgin korkein rakennus on Slusher Tower, joka sijaitsee Virginia Techin kampuksella.


title: Blacksburg

text: Blacksburg Transit (BT) tarjoaa linja-autopalvelut Virginia Techiin ja sieltä pois. Koulun opiskelijat saavat ajaa busseilla ilmaiseksi koulunsa henkilökorteilla.


title: Blacksburg

text: U Car Share -niminen liike tarjoaa vuokra-autoja ympäri Virginia Techin kampusta.


title: Blacksburg

text: Vuoden väestölaskennan mukaan Blacksburgissa oli 39 573 asukasta, 13 162 taloutta ja 4 777 perhettä. Väestötiheys oli 789,2/km². Kaupungin asukkaista 84,39 % oli valkoihoisia, 7,80 % aasialaisia, 4,39 % afroamerikkalaisia, 0,11 % alkuperäisamerikkalaisia, 0,06 % Tyynenmeren seudulta, 0,90 % muunrotuisia, ja 2,36 % edusti kahta tai useampaa rotua.


title: Blacksburg

text: Talouksia oli 13 162, ja niistä 16,3 % oli sellaisia, missä oli alle 18-vuotiaita lapsia, 28,7 % sellaisia, missä aviopari asui keskenään, 5,3 % sellaisia missä oli naistaloudenhoitaja, ja 63,7 % ei-perheitä. Keskimääräinen talouden suuruus oli 2,37 ja perheen suuruus 2,79 henkilöä.


title: Blacksburg

text: Kaupungin asukkaista 9,7 % oli alle 18-vuotiaita, 57,4 % 18–24-vuotiaita, 18,9 % 25–44-vuotiaita, 9,2 % 45–64-vuotiaita ja 4,9 % 65-vuotiaita ja vanhempia. Keskimääräinen ikä oli 22 vuotta. Joka sataa naista kohden kaupungissa asui 127 miestä.


title: Blacksburg

text: Talouksien keskimääräiset tulot olivat 22 513 dollaria, ja perheiden 51 810 dollaria. Miesten keskimääräiset tulot olivat 37 129, kun naisten olivat 24 321 dollaria. Noin 15,9 % perheistä ja 43,2 % koko väestöstä olivat köyhyysrajan alaupuolella.


title: Blacksburg

text: 85 %:lla väestöstä oli college-koulutus.


title: AROS

text: AROS Research Operating System (AROS, aikaisemmin Amiga Research Operating System) on vapaa työpöytäkäyttöjärjestelmä, jonka tavoitteena on toisaalta olla API-yhteensopiva Amiga-tietokoneissa käytössä olleen, vuonna 1994 julkaistun AmigaOS 3.1:n kanssa ja taas toisaalta tarjota mahdollisuuksien mukaan nykyaikainen järjestelmä, jossa esikuvan vanhentuneita ominaisuuksia on uudistettu ja mahdollisia puutteita korjattu. AROS on kehityksen alla eikä ole vielä valmis ammattimaiseen käyttöön.


title: AROS

text: AROS on saatavilla pääosin IA-32-laitearkkitehtuurille, minkä lisäksi työn alla on eriasteisia porttauksia myös muille suoritinperheille. IA-32:lla järjestelmää voi käyttää muun muassa normaalisti kiintolevylle asennettuna ("native"), toisen käyttöjärjestelmän "isännöimänä" ("hosted" – isäntinä muun muassa FreeBSD, Linux) tai Live-CD:n/-DVD:n kautta. AROS-levykuvia voi tietysti ajaa myös virtuaalikoneen tai prosessoriemulaattorin (esimerkiksi QEMU) päällä.


title: AROS

text: Icaros Desktop (aikaisemmin VmwAROS) on tällä hetkellä pääasiallinen AROS-jakelupaketti. Muita jakeluja ovat ainakin AspireOS ja AROS Broadway.


title: Heidi Mark

text: Heidi Mark (s. 18. helmikuuta 1971 Columbus, Ohio) on yhdysvaltalainen malli ja näyttelijä. Mark valittiin "Playboy"-lehden ”Playmate of the Monthiksi” heinäkuussa 1995. Hän oli esiintynyt lehden kannessa jo huhtikuussa 1994. Markilla on ollut muun muassa rooli elokuvassa "Bad As I Wanna Be" (1998) sekä lukuisia televisiorooleja. Heidi Mark meni toukokuussa 2000 naimisiin rockmuusikko Vince Neilin kanssa, mutta avioliitto päättyi eroon elokuussa 2001.


title: Kari Ylianttila

text: Kari Sakari "Kaale" Ylianttila (s. 28. elokuuta 1953 Rovaniemi) on suomalainen mäkihyppääjä ja mäkihyppyvalmentaja. Hän voitti Keski-Euroopan mäkiviikon kokonaiskilpailun kaudella 1977–1978. Loukkaantumisen vuoksi hän ei kilpaillut saman talven maailmanmestaruuskilpailuissa. Ylianttila lopetti mäkihyppääjän uransa vuonna 1982.


title: Kari Ylianttila

text: Ylianttila toimi Suomen mäkihyppymaajoukkueen päävalmentajana vuosina 1988–1994. Hänen valmennuskautensa menestyksiin kuului muun muassa Toni Niemisen nousu olympiavoittajaksi.


title: Kari Ylianttila

text: Vuosina 1994–2004 Ylianttila valmensi Yhdysvaltojen mäkihyppymaajoukkuetta. Kauden 2004–2005 hän valmensi Ruotsin mäkihyppymaajoukkuetta. Vuosina 2005–2010 Ylianttila toimi Japanin mäkihyppymaajoukkueen päävalmentajana. Syksyllä 2010 hän siirtyi Suomen mäkihypyn ja yhdistetyn maajoukkueiden joukkueenjohtajaksi ja keväällä 2014 Suomen mäkihypyn valmennuspäälliköksi.


title: Holger Salin

text: Holger Aleksander Salin (20. toukokuuta 1911 Helsinki – 30. heinäkuuta 1983 Orivesi) oli suomalainen näyttelijä. Hän näytteli kaikkiaan parissakymmenessä elokuvassa vuosina 1939–1961. Ensiesiintyminen valkokankaalla oli sivuosa Kalle Kaarnan isänmaallisessa elokuvassa "Isoviha". Vuonna 1946 Salinilla oli sivuosa Martti-renkinä elokuvassa "Loviisa – Niskavuoren nuori emäntä". Salinin kestävimpiä näyttelijäntöitä on pääosa Matti Kassilan elokuvassa "Punainen viiva" (1959), josta hänelle myönnettiin Jussi-palkinto. Hänet nähdään myös muun muassa elokuvissa "Kulkurin valssi" (1941) ja "Nummisuutarit" (1957), jossa hän tulkitsee Nikon osan.


title: Holger Salin

text: Kesällä 1941 Salin näytteli Särkelän isäntää Arvo Airamon kansannäytelmässä "Huhu kiertää". Hänellä oli kiinnitys Tampereen Teatteriin vuosina 1942–1952 ja sen jälkeen Suomen Kansallisteatteriin 1952–1977. Vuonna 1953 hän oli Ruth Snellmanin, Eeva-Kaarina Volasen, Tarmo Mannin ja Matti Raninin mukana kiertueella, joka esitti Tennessee Williamsin "Lasista eläintarhaa". Samuel Beckettin näytelmässä "Huomenna hän tulee" Salin tulkitsi Estragonia, suoritus sai kiitosta arvostelijoilta. Se mainittiin niukkaeleiseksi mutta vivahteikkaaksi. Inkeri Kilpisen kirjoittamassa ja Vilho Siivolan ohjaamassa näytelmässä "Toinen maailma" Salin näytteli päähenkilön (Pekka Autiovuori) vanhempaa työtoveria. Holger Salinille myönnettiin Pro Finlandia -palkinto vuonna 1963.


title: Holger Salin

text: Holger Salin oli tanssitaiteilija Klaus Salinin vanhempi veli.


title: Klaus Salin

text: Klaus Torsten Salin (19. kesäkuuta 1919 Helsinki – 15. syyskuuta 1973 Helsinki) oli suomalainen tanssitaiteilija. Hän oli Suomalaisen Oopperan (Suomen Kansallisooppera) soolotanssija vuosina 1945–1946 ja edelleen vuodesta 1949. Ensitanssijana Salin toimi 1956–1967 sekä balettimestarina 1966–1967. Hänen näyttämöilmaisuaan pidettiin vahvana ja sen ansiosta hän keräsi mainetta luonneosien tulkitsijana. Salin perusti puolisonsa, Irja Koskisen kanssa balettikoulun Helsinkiin vuonna 1953.


title: Klaus Salin

text: Salin muodosti tanssitaiteilija Orvokki Siposen kanssa 1940-luvun Suomen kuuluisimman tanssiduon (Orvokki Siponen & Klaus Salin). Duo esiintyi muun muassa Maaselän Radion revyyssä "Budapestin Juliska", joka sai ensi-iltansa 1. maaliskuuta 1944. Klaus Salin esiintyi myös muutamissa elokuvissa tanssirooleissa: elokuvissa "Aktivistit" (1939) ja "Mitäs me taiteilijat" (1952) nähdään sekä Salin että hänen puolisonsa.


title: Klaus Salin

text: Klaus Salinille myönnettiin Pro Finlandia -palkinto vuonna 1957


title: Klaus Salin

text: Klaus Salin oli näyttelijä Holger Salinin nuorempi veli.


title: Särimner

text: Särimner on skandinavisessa mytologiassa esiintyvä Valhallan pitojen villisika, jonka lihalla Einherjar-soturit juhlivat päivittäisten Ragnarökiin valmistavien harjoituksiensa jälkeen. Sian erityisominaisuus on että leikattiinpa lihaa miten tai mistä vain, poistetut osat kasvoivat takaisin.


title: Höyryjarru

text: Höyryjarru on aiemmin myös isoissa vetureissa ja nykyisin nimenomaan kapearaidehöyryvetureissa käytetty, veturin tuottamalla höyryllä toimiva painejarru.


title: Höyryjarru

text: Höyryjarrun muodostaa käyttöventtiili putkistoineen sekä yleensä veturin etupäähän nokikaapin alle sijoitettu käyttösylinteri. Käyttösylinterin mäntään on kytketty varsinainen jarruvivusto, joka siirtää sylinterin tuottaman voiman pyörien sivuilla oleviin jarrukenkiin. Jarrua käytettäessä veturinkuljettaja laskee käyttöventtiilillä painetta käyttösylinteriin, jolloin jarrukengät puristuvat pyöriä vasten. Jarrun käyttö vaatii kuljettajalta taitoa, koska liian äkkinäinen jarrutus voi lukita jarrut ja aiheuttaa pyörien loveutumisen; näin kävi mm. Vr4 Mullikuhnuri -vetureissa joiden alkuperäinen höyryjarru oli toiminnaltaan liian äkkinäinen.


title: Höyryjarru

text: Isommissa vetureissa joissa on ilmapumppu suoratoimintajarruja varten, kyseinen jarru toimii paineilmalla.


title: Höyryjarru

text: Höyryjarrun erityispiirre on, että se vaatii kuljettajan jatkuvaa huomiota pysyäkseen päällä tai ollakseen vaihtoehtoisesti jumittumatta; siksi monessakin veturissa on erillinen mekaaninen seisontajarru, usein ruuvijarru, ja höyryjarrua käytetään vain käyttöjarruna.


title: Joseph McFadden

text: Joseph "Joe" McFadden (s. 9. lokakuuta 1975 Glasgow, Skotlanti) on suosittu skotlantilainen näyttelijä, joka tunnetaan muun muassa televisiosarjoista "Take The High Road", "Sex, Chips & Rock n'Roll", "Crow Road", "Sydämen asialla" ja "Holby Cityn sairaala".


title: Joseph McFadden

text: McFaddenin draamaopettaja Camille Skilling näki hänessä potentiaalia ja näyttelijäntaitoja ja sai hankittua hänelle pienen roolin skotlantilaisessa televisiosarjassa "Taggart". 2007 McFadden aloitti Joe Masonin roolissa Aidensfieldin uutena kyläpoliisina "Sydämen asialla" -sarjan 17. tuotantokaudella. Vuosina 2014–2017 hän näytteli "Holby Cityn sairaalassa".


title: Joseph McFadden

text: Vuonna 2017 McFadden voitti "Strictly Come Dancing" -kilpailun, eli Britannian "Tanssii tähtien kanssa" -kilpailun.


title: Joseph McFadden

text: Hän on näytellyt myös Casualty- sarjassa höyrähtynyttä kadunkulkijaa, joka häiritsi ambulanssinkuljettaja-naista ja kuoli lopuksi junan alle.


title: DAO-12

text: DAO-12 on 12/70 -kaliiperinen revolverihaulikko, jonka kehitti Hilton Walker Etelä-Afrikassa 1980-luvun alussa. Sitä on valmistettu ja markkinoitu nimillä Striker, Street Sweeper ja Protecta.


title: DAO-12

text: Aseen sylinterimakasiinin kapasiteetti on 12 patruunaa. Ensimmäisessä mallissa makasiinia pyöritti viritysavaimella vedettävä jousi, mutta myöhemmissä Protecta -malleissa makasiinia pyöritetään sivusuunnassa liikkuvalla etukahvalla; niissä on myös automaattinen hylsynpoisto. Haulikossa on sen päälle taittuva metallitukki.


title: DAO-12

text: Haulikko on pääosiltaan alumiinirakenteinen piippua myöten. Armsel Striker viritetään etukäteen jännittämällä rummun (12 patr.) keskiössä oleva spiraalijousi. Löysättäessä liipaisin laukauksen jälkeen rulla pyörähtää jousitoimisesti seuraavan patruunan kohdalle. Ase on toimintatavaltaan siis itselataava. Ammutut hylsyt poistetaan jousikuormitteisella ejektoripuikolla vanhojen mustaruutirevolverien tapaan.


title: DAO-12

text: RDI (Reutech Defence Industries) Protecta / Bulldogin toimintatapa on lippaallinen kertatuli. Rumpu pyörähtää piipun vasemmalla puolella olevasta otekahvasta kääntäisemällä. Rullan ja piipun välistä karkaava hukkakaasu työntää ammutun hylsyn taaksepäin pois rullasta (rungossa vapaa kolo poistoa varten), jolloin 11 laukauksen jälkeen rulla on tyhjä hylsyistä uudelleen panostettavaksi.


title: Ville Myllyrinne

text: Ville Tapani Myllyrinne (s. 14. heinäkuuta 1973 Vantaa) on suomalainen näyttelijä. Hän opiskeli Teatterikorkeakoulussa ja on sittemmin näytellyt useissa televisiosarjoissa ja elokuvissa.


title: Ville Myllyrinne

text: Myllyrinne on myös näytellyt, käsikirjoittanut ja ohjannut komediasarja Ketonen & Myllyrinnettä, joka voitti parhaan televisiosarjan Venla-palkinnon vuonna 2011.


title: Ville Myllyrinne

text: Myllyrinne esiintyy myös lavakoomikkona yritysten tilaisuuksissa.


title: Epilä

text: Epilä on kaupunginosa Tampereella. Alue rajoittuu pohjoisessa Tampere-Pori-rataan ja Lielahteen, idässä Hyhkyn Vaakonkatuun, lännessä Raholaan sekä etelässä Kaarilaan.


title: Epilä

text: Epilässä on ollut pysyvää asutusta 1500-luvulta lähtien. Nykyisellä Winterin alueella sijainnut Epilä mainitaan vuoden 1540 maakirjassa Pirkkalan pitäjän Tohlopin kylään kuuluneena talona, jonka omisti tuolloin Heikki Epi. Nimi pohjautuu mahdollisesti ruotsalaiseen miehennimeen Ebbe. Vuosina 1759–1836 Epilä oli Harjun kappeliseurakunnan kappalaisen virkatalo. Alueella on ollut Kaarilan kartanon laidunmaita. Suomen sisällissodan aikana maalis-huhtikuussa 1918 Epilässä käytiin ankaria taisteluja; Aatto Koivusen komentama punakaarti voitti ruotsalaisen eversti Hjalmarsonin johtamat valkoiset useaan otteeseen. Ankarin hyökkäystaistelu käytiin 26. maaliskuuta 1918.


title: Epilä

text: Tampere–Pori-radan valmistuttua vuonna 1895 avattiin Epilän rautatieasema, jonka ympäristöön alkoi kehittyä uusi asunto- ja teollisuusalue. Näin talonnimestä oli tullut alueennimi. Epilän alue siirrettiin muiden Tampereen läntisten esikaupunkialueiden mukana siihenastisesta Pohjois-Pirkkalasta Tampereen kaupunkiin vuoden 1937 alussa. Epilän, Kaarilan ja Hyhkyn kaupunginosien yhteinen asemakaava vahvistettiin vuonna 1953. Epilän seisake poistettiin käytöstä vuonna 1979, oltueen henkilöliikenteen käytössä avaamisestaan tuohon asti.


title: Epilä

text: Valtaosan 1900-lukua Epilä oli teollisuusvaltainen alue, mutta nykyään se on lähinnä pientalovaltainen asuinalue. Teollisuusajalla Epilässä toimivat mm. Uusi Kivipaino Oy ja Winterin maalitehdas.


Virginia Polytechnic Institute and State University (tunnetaan paremmin nimellä Virginia Tech, suom. Virginian teknillinen yliopisto) on Yhdysvaltain itärannikolla sijaitsevan Virginian osavaltion suurin yliopisto. Virginia Tech on Texas A&M Universityn ohella maan ainoa julkinen yliopisto, jossa annetaan myös laajamittaista sotilaskoulutusta (Virginia Tech Corps of Cadets).


title: Virginia Polytechnic Institute and State University

text: Virginia Tech on tunnettu laajoista urheiluperinteistään, etenkin amerikkalaisesta jalkapallosta, sekä yliopiston kampuksella 16. huhtikuuta 2007 tapahtuneesta verilöylystä.


text: Virginia Tech on arvioitu Yhdysvaltain 34. parhaaksi julkiseksi yliopistoksi ja 77. parhaaksi kansalliseksi yliopistoksi. Virginia Techin insinöörikoulu on arvioitu julkisten yliopistojen yhdeksänneksi ja kansallisten yliopistojen 17. parhaaksi insinöörikouluksi. Yliopiston arkkitehtuurin tiedekunta on arvioitu yhdeksi maan parhaista. Vuonna 2006 Virginia Techin hakijamäärä oli 19 046, joista 67 prosenttia hyväksyttiin. Hyväksytyistä 39 prosenttia otti paikan vastaan.


text: Virginia Tech ilmoitti 3. tammikuuta 2007 perustavansa lääketieteellisen tiedekunnan. Tiedekunnan on tarkoitus aloittaa toimintansa vuonna 2009 tai 2010. Tiedekunnan kooksi tulee noin 40 oppilasta per vuosikurssi, joten kyseessä on pieni lääketieteellinen tiedekunta.


text:
Virginia Tech tarjoaa 60 kandidaatin tutkinto-ohjelmaa ja 140 maisterin ja tohtorin tutkinto-ohjelmaa kaikissa muissa tiedekunnissa paitsi maatalouden tiedekunnassa.
Kymmenen suosituinta pääainetta vuoden 2005 aloittaneilla olivat yleiset yliopisto-opinnot, yleinen insinööritiede, kauppatiede, biologia, viestintä, psykologia, markkinointi, valtiotiede, arkkitehtuuri ja eläinlääketiede.


text: Vuonna 1872 Virginian kansainkokous osti liittovaltion myöntämillä rahoilla (Morrill Act) pienehkön, Montgomery Countyssa sijaitsevan metodistikoulun tilat (The Olin and Preston Institute). Paikalle perustettiin osavaltion rahoittama laitos, The Virginia Agricultural and Mechanical College.


text: Aivan 1800-luvun lopussa koulutusohjelmat järjestettiin nelivuotiseksi collegeksi. Tämän myötä nimi vaihtui vuonna 1896 Virginia Agricultural and Mechanical College and Polytechnic Instituteksi. Yleisön keskuudessa nimi Virginia Polytechnic Institute (VPI) vakiintui heti käyttöön, joskin siitä tuli virallinen vasta vuonna 1944 kun laitos yhdistyi lyhytaikaisesti nykyisen Radford Universityn kanssa (liitos purettiin vuonna 1964).


text: Naisia VPI alkoi vastaanottaa 1920-luvulla. Vuonna 1966 miesten kahden vuoden pakollisesta sotilaskoulutusvaatimuksesta luovuttiin. Vuonna 1973 naisten sallittiin ensimmäisenä yliopistona maassa osallistua myös sotilaskoulutukseen.


text: Nimi vaihtui vuonna 1970 Virginia Polytechnic Institute and State Universityksi ja 1990-luvun alussa lyhenne Virginia Tech (VT) virallistettiin.


text: 16. huhtikuuta 2007 Virginia Techissa tapahtui Yhdysvaltain kouluhistorian suurin ja pahin verilöyly. Etelä-Koreasta kotoisin ollut 23-vuotias opiskelija Cho Seung-hui ampui yliopistolla 32 ihmistä ja surmasi lopulta itsensä. Lisäksi 29 ihmistä loukkaantui.


text: 8. joulukuuta 2011 tuntematon ampuja ampui poliisin ja yhden koulun oppilaan.


text: Virginia Tech on laaja-alainen yliopisto. Sen tunnetuimpia ja vahvimpia laitoksia ovat maatalous, tekniset tieteet, arkkitehtuuri, eläinlääketiede ja metsätalous.


title: Rantavihvilä

text: Rantavihvilä ("Juncus alpinoarticulatus", vanh. "Juncus alpinus") on vihviläkasvi, joka kasvaa kosteikoissa.


title: Rantavihvilä

text: Sitä tavataan Itä- ja Pohjois-Euroopassa sekä paikoin Aasiassa ja Pohjois-Amerikassa.


title: Valegaviaali

text: Valegaviaali eli sundagaviaali ("Tomistoma schlegelii") on kaakkoisaasialainen krokotiili. Se pyytää kaloja ravinnokseen.


title: Valegaviaali

text: Valegaviaali on yleensä 3,5–4 metrin pituinen. Joskus valegaviaalilla on pitkä kuono ja se muistuttaa paljon gaviaalia. Se kuuluu kuitenkin krokotiilien heimoon. Valegaviaalin leuat ovat pitkät, kapeat ja hennot. Valegaviaalin silmäterä on kellanruskea, kun muilla krokotiileilla se on tumma. Valegaviaalin jalat ovat pitkät ja hentorakenteiset. Hampaita sillä on 76–84 kappaletta ja väritykseltään se on suklaanruskea.


title: Valegaviaali

text: Valegaviaali elää vain Indonesiassa ja Malesiassa. Indonesiassa se elää Sumatrassa ja Kalimantanissa Borneossa. Malesiassa Malakan niemimaalla ja Sarawakissa. Thaimaasta ei ole havaintoja vuoden 1970 jälkeen. Valegaviaalista on tehty havaintoja myös Sulawesista, Jaavasta ja Vietnamista.


title: Valegaviaali

text: Valegaviaali elää joissa, makeanveden järvissä ja suoalueilla. Se myös viihtyy ajoittain tulvan valtaamilla alueilla. Laji on nykyään uhanalainen elinalueiden häviämisen vuoksi. Lisääntymisikäisiä yksilöitä arvioidaan olevan jäljellä enää alle 2 500. Tilannetta on yritetty parantaa tarhauksella, metsästyskiellolla ja elinalueiden suojelulla. Valegaviaaleja elää muun muassa Negaran kansallispuistossa, Indonesiassa.


title: Valegaviaali

text: Valegaviaalin elintavat tunnetaan huonosti. Laji kalastaa seuraamalla saaliskalaa ja nappaa sen takaapäin leukoihinsa. Se syö kalan lisäksi myös muutakin. Valegaviaalien tiedetään napanneen veden varaan joutuneita apinoita.


title: Valegaviaali

text: Naaraat tulevat lisääntymisikään, kun ne ovat kasvaneet 2,5–3 metrin pituisiksi. Ne rakentavat lehdistä, turpeesta ja muusta maa-aineksesta pesäkeon, joka on noin 60 senttimetriä korkea. Emo munii pesään 20–60 munaa, jotka hautuvat pesässä 90 päivän ajan. Vastakuoriutuneet poikaset ovat oliivinvihreitä, ja niiden selkää ja pyrstöä koristavat mustat poikkijuovat. Niiden kyljissä on mustia täpliä. Emon huolenpidosta huolimatta poikaskuolleisuus on suuri ja useimmat joutuvat petojen, tai jo munina pesärosvojen saaliiksi.


title: Tenderi

text: Tenderi eli "hiilivaunu" on pitkäänmatkaan eli linja-ajoon tarkoitetuissa höyryvetureissa oleva erillinen polttoaine- ja vesivaunu. Tenderin käyttö teki pitkät yhtäjaksoiset ajot mahdollisiksi, koska siihen mahtui höyryveturin käyttöaineita moninkertainen määrä veturin kiinteisiin säiliöihin verrattuna. Huomattava osa linja-ajossa käytetyistä höyryvetureista oli juuri tenderivetureita.


title: Tenderi

text: Kapearaiteisilla rautateillä, joilla matkat olivat lyhyempiä, veturityyppi oli hiukan harvinaisempi. Nykyisin ainoa ajokuntoinen kapearaiteinen tenderiveturi on Jokioisten Museorautatiellä ajossa oleva entinen Loviisan–Vesijärven rautatien LWR6-veturi.


title: Tenderi

text: Ulkomailla joihinkin tendereihin liittyy erillinen läpikäytävä, jonka avulla voidaan pysähtymättä vaihtaa miehistö pitkissä linja-ajoissa. Suomessa tätä ratkaisua ei ole käytetty.


title: Tenderi

text: Halkopolttoisen höyryveturin tenderin yläreunassa oleva, metallitangoista tehty laidan korotus on nimeltään "halkohäkki". Vastaava hiilipolttoisissa vetureissa oleva korotus, joka on tehty yhtenäisestä peltilevystä, on nimeltään "hiililaidat".


title: Injektori

text: Injektori eli imuri on höyrykattilan kattilaveden syöttölaite, joka toimii kattilan itse tuottamalla höyryllä. Käyttöhöyry voi tulla suoraan kattilasta (tuorehöyry) tai se voi olla höyrykoneen poistohöyryä.


title: Injektori

text: Imureissa ei ole muita varsinaisia liikkuvia osia kuin käyttöventtiilit. Ne imevät vettä ejektoriperiaatteella höyrysuihkun avulla. Höyryn tiivistyessä imettyyn veteen sen höyrystymislämpöä vastaava energia siirtyy veteen. Tämä nostaa veden painetta niin, että se voittaa kattilan paineen ja vesi työntyy kattilaan. Vesi myös lämpiää jonkin verran, mikä vähentää haitallisia jännityksiä kattilan rakenteissa verrattuna täysin kylmän veden syöttämiseen. Jos imuri toimii poistohöyryllä, myös polttoaineen kulutus pienenee. Imureissa ei käytetä tiivisteitä, vaan osat hiotaan tarkasti yhteen sopiviksi. Imureita on höyryvetureissa aina kaksi ja ne ovat toisistaan riippumattomia häiriömahdollisuuden varalta. Kumpi tahansa riittää yksinään hoitamaan koko vedensyötön.


title: Injektori

text: Joissakin vetureissa oli lisäksi ns. ojaimuri: se on yleensä veturin kuljettajanpuoleiselle kulkusillalle sijoitettu imuri jonka avulla veturi voidaan vesittää myös ulkopuolisesta vesilähteestä kuten ojasta, purosta tai järvestä.


title: Frans Leppänen

text: Frans Leppänen -nimisiä henkilöitä ovat:


title: Scarlet’s Walk

text: Scarlet's Walk on amerikkalaisen laulaja-lauluntekijä Tori Amosin albumi vuodelta 2002. Scarlet's Walk koostuu 18 kappaleesta, jotka muodostavat yhtenäisen tarinan Scarlet-nimisen naisen elämästä ja matkasta halki Amerikan. Amos on itse säveltänyt kaikki kappaleet. Albumin tunnetuin kappale on single A Sorta Fairytale. Albumilta poisjääneitä kappaleita julkaistiin internetissä sekä Amosin DVD:n Welcome to Sunny Florida yhteydessä olleella EP:llä Scarlet's Hidden Treasures.


title: Sileäotsakaimaanit

text: Sileäotsakaimaanit ("Paleosuchus") on alligaattorien heimoon kuuluva suku, johon kuuluu kaksi lajia, kääpiökaimaani ja sileäotsakaimaani. Ne ovat maailman pienimpiä krokotiilieläimiä. Niiden levinneisyys ulottuu Kolumbiasta Paraguayhin. Pituudeltaan ne jäävät yleensä alle 1,5 metrin, ollen korkeintaan 1,7 metriä pitkiä. Molemmilla on nahassa suojaavia luukilpiä ja sarveistumia, joiden vuoksi niiden nahka on ihmiselle arvotonta. Siten ne ovat välttyneet myös nahkakaupalta.


title: Sileäotsakaimaanit

text: Sileäotsakaimaanit elävät virtaavissa ja karikkoisissa vesissä. Ne syövät ravinnokseen pienikokoisia selkärankaisia, kaloja, sammakkoeläimiä ja vesilintuja sekä myös hyönteisiä.


title: Leninski prospekt (seisake)

text: Leninski prospekt () on rautatieseisake Pietarissa. Se sijaitsee Baltian ja Varsovan asemalta etelään johtavan radan varrella. Seisakkeen jälkeen rata haarautuu etelään päin mentäessä kahtia: lounaiseen suuntautuvat Veimarin ja Hatsinan radat ja kaakkoon Laukaan rata sekä Pietarista etelään johtavia ratoja yhdistävä poikittaisrata. Asemalla on kuusi raidetta, joista neljä on matkustajaliikenteen ja kaksi tavaraliikenteen käytössä. Seisakkeen läheisyydessä on katu nimeltään Leninski prospekt, ja noin kilometrin päässä saman niminen metroasema.


title: Leninski prospekt (seisake)

text: Seisake avattiin vuonna 1969. Vuoteen 1977 saakka sen nimi oli "Prospekt gerojev".


title: Strömberg

text: Strömberg tarkoittaa seuraavia:


title: Luna 4

text: Luna 4 (; malli E-6, projektinumero 2) oli Neuvostoliiton kuuluotain, joka laukaistiin Baikonurin kosmodromista 2. huhtikuuta 1963. Luotain oli yksi Lunaksi (Kuu) kutsutuista, kuun tutkimista varten valmistetuista, vuodesta 1959 lähtien laukaistuista luotaimista.


title: Luna 4

text: Luna 4 oli Luna-sarjan toisen vaiheen luotaimiin (Luna 4–Luna 14); nämä Neuvostoliitto oli varustanut lennonaikaiset lentoratakorjaukset mahdollistavilla ohjausraketeilla, joilla kuuluotaimet pyrittiin ohjaamaan Kuun läheiseille lentoradoille. Se kuului E6-sarjan laskeutumisluotaimiin.


title: Luna 4

text: Yhteensä 1422 kilogrammaa painaneen luotaimen alkumatka Baikonurista sujui suunnitellusti. Ensin Luna 4 ohjattiin Maan kiertävälle 167x182 kilometrin lentoradalle, josta se singottiin kaartuvasti kohti Kuuta. Maan ja Kuun välisen lennon aikana ilmeisesti luotaimen tähtinavigointijärjestelmä petti, mahdollisesti lämpösuojausongelmien takia, eikä luotainta saatu ohjattua lennon loppuvaihetta varten suunnitellusti. Tietoliikenneyhteydet kuitenkin säilyivät ainakin 7. huhtikuuta saakka. Luotain lensi Kuun ohi noin 8 400 km:n päästä 5. huhtikuuta 1963.


title: Luna 4

text: Luotaimen aiottua tarkoitusta ei koskaan virallisesti paljastettu, mutta joidenkin arvioiden mukaan luotaimella olisi aiottu yrittää pehmeää laskeutumista Kuuhun, mitä yritettiinkin seuraavilla, Luna 5 ja Luna 6 -luotaimilla. Väitettä tukee tieto, että Moskovan radion 5. huhtikuun illaksi oli suunniteltu radio-ohjelmaa "Iskeytyminen (laskeutuminen) Kuuhun", joka peruttiin. Luotaimen uskottiin päätynee aurinkokeskiselle radalla, jonka suurin etäisyys Maasta on 698 455 km, pienin 89 801 km ja kiertoaika noin 28 365 päivää.


title: Luettelo tunnetuista ateisteista

text: Tämä on luettelo tunnetuista henkilöistä, jotka ovat tai ovat olleet ateisteja. Luettelo tunnetuista suomalaisista ateisteista on artikkelissa alempana.


title: Arto Karila

text: Arto Tapio Karila (s. 28. lokakuuta 1957 Helsinki) on suomalainen tietoliikenteen ja tietoturvan tutkija ja asiantuntija. Hän on uransa aikana toiminut muun muassa tietokoneverkkojen ja tietoturvan professorina Teknillisessä korkeakoulussa vuosina 1995–2001. Hän on tullut julkisuudessa tunnetuksi UMTS-teknologian kriitikkona ja WLAN-teknologian puolestapuhujana, sekä tietoturvaan liittyvistä lausunnoistaan.


title: Arto Karila

text: Karila kirjoitti ylioppilaaksi 1976. Hän valmistui diplomi-insinööriksi 1982, tekniikan lisensiaatiksi 1986 ja väitteli Teknillisessä korkeakoulussa tohtoriksi 1991. Hän on lisäksi suorittanut Atlantassa Georgia Institute of Technologyssa Master of Science -tutkinnon 1985.


title: Arto Karila

text: Karila toimi Posti- ja telelaitoksen atk-keskuksessa suunnittelijana 1981–1982, teleosaston asiakasjärjestelmäkehityksen apulaisjohtajana 1989–1990 ja palvelukehityksen johtajana 1990–1992. VTT:n palveluksessa hän oli erikoistutkijana 1982–1988. Vuodesta 1987 lähtien hän on ollut konsulttina omassa yrityksessään. Vuodesta 2006 lähtien Karila on ollut sivutoimisesti yksi Tietotekniikan tutkimuslaitoksen (HIIT) johtavista tutkijoista.


title: Arto Karila

text: Karila oli Jippii Oy:n hallituksen jäsen. 28. toukokuuta 2009 hänet tuomittiin 60 päiväsakkoon arvopaperimarkkinoita koskevasta tiedottamisrikoksesta. 12. marraskuuta 2010 antamallaan päätöksellä Korkein oikeus on poistanut hovioikeuden tuomion, joten voimassa on käräjäoikeuden 31. lokakuuta 2007 antama täysin vapauttava tuomio. Asian käsittely palautuu hovioikeuteen ja jatkuu usean Euroopan ihmisoikeustuomioistuimeen jätetyn valituksen merkeissä.


title: Länsi-Intian patriarkka

text: Länsi-Intian patriarkka (lat. "Patriarchatus Titularis Indiarum Occidentiarum") on eräs harvoista katolisessa kirkossa käytössä olevista patriarkan arvoista. Arvo perustettiin Espanjassa 11. toukokuuta 1524. Länsi-Intian patriarkaatin tarkoituksena oli edistää vasta löydettyjen Amerikan alueiden kristillistämistä ja järjestää siellä tehtävää lähetystyötä Espanjan kruunun alaisilla alueilla. Länsi-Intian patriarkan arvo eroaa muista patriarkaateista siten, että sitä ei ole sidottu mihinkään tiettyyn piispanistuimeen. Edellisen Länsi-Intian patriarkan kuoltua hänen tilalleen nimitettiin joku espanjalaisista piispoista. Muutamia harvoja poikkeuksia lukuun ottamatta arvonimi myönnettiin Espanjan armeijan kenttäpiispalle.


title: Länsi-Intian patriarkka

text: Länsi-Intian patriarkan arvo on edelleenkin virallisesti olemassa, mutta sitä ole täytetty vuodesta 1963.


title: Côtes-d’Armor

text: Côtes-d’Armor (, galloksi "Graéy d’Armor") on Ranskan departementti numero 22. Se sijaitsee Länsi-Ranskassa Bretagnen hallintoalueella. Departementti on pinta-alaltaan 6 878 neliökilometriä ja asukasluvultaan 570 864 (vuonna 2006). Sen pääkaupunki on Saint-Brieuc. Côtes-d’Armor on jaettu edelleen neljään arrondissementtiin, 52 kantoniin ja 373 kuntaan.


title: Côtes-d’Armor

text: "Côtes-du-Nord" oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Tavoitteena oli päästä eroon vanhan vallan hallintorakenteista, sekä yksinkertaistaa hallintojärjestelmää. Alueen alkuperäinen nimi oli Côtes-du-Nord. Departementin nimen muutosta Côtes-d'Armoriksi alettiin ajaa 1960-luvulla ja uusi nimi sai kannatuksen yleisneuvoston äänestyksessä vuonna 1962. Nimi vaihdettiin kuitenkin vasta vuonna 1990.


title: Zond-ohjelma

text: Zond-ohjelma (, "luotain") oli sarja ainakin kahden tyyppisiä neuvostoliittolaisia planeetta- ja kuuluotaimia.


title: Zond-ohjelma

text: Zond 1 oli tarkoitus tehdä Venuksen ohilento ja Zond 2 Marsin ohilento molemmilla luotaimilla oli kuitenkin radio-ongelmia minkä vuoksi suuri osa niiden tiedosta jäi saamatta.


title: Zond-ohjelma

text: Zond 3 lensi Kuun ohi 20. kesäkuuta 1965 ottaen aikaansa nähden hyviä kuvia Kuun pinnasta ja kuvasi 30 % Kuun takapuolesta. Se oli tuon ajan Mars- ja Venus-luotainten tyyppiä.


title: Zond-ohjelma

text: Zond 4–8 Neuvostoliiton miehitettyihin kuulentoihin tähtäävän tutkimusohjelman miehittämättömillä Sojuz-alusta muistuttavilla luotaimilla. Niillä tehtiin testejä miehitetyjen kuulentojen tekniikkaa varten jotta kosmonautit olisivat pystyneet menemään Kuuhun ja palaamaan turvallisesti takaisin. Ne kuitenkin keräsivät samalla tieteellisiä tietoja mikrometeoroideista, auringon- sekä kosmisestasäteilystä, mangneettikentistä ja aurikotuulesta ja valokuvasivat Kuun pintaa. Joillakin lennoilla oli myös eläviä organismeja mukana.


title: Zond-ohjelma

text: Zond 4:n epäonnistuttua maahan paluussa oli Zond 5 ensimmäinen joka onnistui palaamaan Maahan vuonna 1968. Vaikka tässä uudessa Zond-ohjelmassa saatiinkin edistystä aikaan, Neuvostoliiton miehitettyä kuulentoa ei koskaan tehty.


title: Hannu Kari

text: Hannu H. Kari (s. 11. joulukuuta 1961) on suomalainen tietotekniikan ja tietoturvan tutkija ja langattomien mobiilijärjestelmien (erit. GPRS) kehittäjä. Huhtikuusta 2007 lähtien hän on työskennellyt tutkimusjohtajana Maanpuolustuskorkeakoulussa. Aikaisemmin hän on työskennellyt professorina Teknillisessä korkeakoulussa.


title: Hannu Kari

text: Kari on tullut julkisuudessa tunnetuksi kollegansa Arto Karilan tavoin UMTS-teknologian kriitikkona ja WLAN-teknologian puolestapuhujana. Kari kritisoi aikanaan erityisesti UMTS-järjestelmän investointeja. Hän sai aikaan myös vilkkaan julkisen keskustelun kommenteillaan Internetin romahtamisesta sen toimintavarmuuden ja tiedon luottamuksellisuuden heikentymisen seuraamuksena.


title: LV 217M

text: LV 217M on Yhdysvalloissa valmistettu pataljoonaradio. Se on kehittyneempi versio LV 217:stä, jota on Suomessa valmistettu lisenssillä Oy Nokia Ab:n Oulun-tehtailla vuodesta 1973 alkaen. Siinä on 920 radiokanavan sijasta 2 320 kanavaa, koska taajuusalue on hiukan laajempi, mutta pääasiassa koska kanavaväli on puolitettu 50 kHz:sta 25 kHz:iin, jolloin samalla taajuusalueella käytettävien taajuuksien lukumäärä kaksinkertaistuu. Lisäksi radiossa on 150 Hz:n aliäänikohinasalpa ja taajuudesta riippumaton kohinasalpa.


title: LV 217M

text: Lisäksi laite on noin kolmanneksen kevyempi kuin LV 217. Levyllä olevien numeroiden asemesta siinä on nestekidenäyttö, ja suurin lähetysteho on 5 W (LV 217:ssa 4 W).


title: Sanomalaite M 90

text: Sanomalaite M 90 ("lyh. SanLa") oli Suomen puolustusvoimien käyttämä digitaalinen, mikroprosessoriperustainen laite, jolla voitiin lähettää ja vastaanottaa vapaa- sekä määrämuotoisia sanomia ja käsitellä niitä paikalliskäytössä. Sanomaliikenteen siirtoteinä voitiin käyttää puhelin- ja radioyhteyksiä. Sanomien lähettäminen ja vastaanottaminen tapahtuivat salattuna lähettävän laitteen muistista vastaanottavan laitteen muistiin (QUASI ON-LINE). Sanomalaitetta käytettiin puheviestityksen asemasta aina kun mahdollista, koska sen lähetykset olivat salattuja sekä vaikeasti häirittävissä. Osan sanomalaitteen turvallisuudesta tuotti puheeseen verrattuna se, että lähete oli puhetta ajallisesti lyhyempi purskelähetys.


title: Sanomalaite M 90

text: Salattu sanoma lähetettiin viestiyhteyttä käyttäen laitteen lähetysmuistista vastaanottavan laitteen muistiin, jossa se muutettiin automaattisesti selväkieliseen muotoon. Sanoma voitiin lukea vastaanottavan laitteen näytöltä, tulostaa kirjoittimelle ja tarvittaessa lähettää eteenpäin. Tyypillinen tavanomaisen sanoman lähetysaika oli muutamia sekunteja.


title: Sanomalaite M 90

text:
Sanomalaitteesta on olemassa kevyempi versio, partiosanomalaite, joka suunniteltiin tiedustelijoita varten. Se on normaalia sanomalaitetta pienempi ja kevyempi; siinä on vähemmän muistia, pienempi näyttö ja pienempi näppäimistö.
Lisäksi oli olemassa ilmavalvontapääte, jota käytettiin aisti-ilmavalvontatehtävissä havaintojen viestittämiseen.


title: Sanomalaite M 90

text: Sanomalaitteen suunnitteli ja valmisti Nokia.Nokian valmistamien sanomalaitteiden kehitysmallit voi nähdä Museo Militariassa Hämeenlinnan Linnankasarmilla.


title: Sanomalaite M 90

text: Salauksenpurkuun käytettävän teknologian kehityksen myötä sanomalaitteen salauksen vahvuus heikentyi. Vuodesta 2013 lähtien sanomalaite korvattiin Panasonic CF-U1 Toughbook tablet-tietokoneella, joka on iskun-, veden- ja pölynkestävä. Tabletissa käytetään Windows 7 Professional -käyttöjärjestelmää ja sen päällä erilaisia sovelluksia, kuten sanomalaitteen ominaisuudet sisältävä MATI (Maavoimien tietojärjestelmä) ja tykistön tulenjohtosovellus.


title: Partiosanomalaite

text: Partiosanomalaite m/83 ("Parsa") on erityisesti tiedusteluyksiköiden tarpeita tyydyttävä sanomalaitteen pienennetty malli. Laitteella voi lähettää vapaa- ja määrämuotoisia sanomia, mutta kirjoittaminen on pienemmän näppäimistön takia kömpelömpää kuin sanomalaitteella, esimerkiksi tulikomentoja kirjoittaessa numerot joutuu kirjoittamaan kahta näppäintä yhtä aikaa painamalla.


title: Keskussanomalaite

text: Keskussanomalaite ("KSL", sotilasslangissa "kösseli" tai "kesla") toimii Puolustusvoimien käyttämän sanomalaitejärjestelmän keskuksena, joka ottaa vastaan sanomia useilta kanavilta ja välittää niitä eteenpäin annettujen asetusten mukaisesti.


title: Keskussanomalaite

text:
Laitteella voidaan myös ohjata ja valvoa sanomaliikennettä sekä paikantaa verkossa olevia vikoja.
Keskussanomalaite mahdollistaa samanaikaisen liikenteen usean eri verkkoon yhdistetyn keskussanomalaitteen, sanomalaitteen, partiosanomalaitteen ja tuliasemapäätteen kanssa. Näiden päätelaitteiden käyttäjiä kutsutaan tilaajiksi. Keskussanomalaitteeseen voidaan liittää kirjoitin, laskin ja tietokone.


title: Keskussanomalaite

text: Keskussanomalaite käyttää siirtotienä tyypillisesti radioyhteyttä, puhelinyhteyttä tai parikaapelia. Radioyhteys on tavallisesti varmentava yhteys tai tukiasema liikkuville tilaajille. Puhelinyhteys voi olla yleisen televerkon yhteys, puolustusvoimien televerkon yhteys tai kenttäteleverkon yhteys ja sillä yleensä muodostetaan yhteys muihin keskussanomalaitteisiin. Parikaapeliyhteyksiä käytetään lähiyhteyksien muodostamiseen tilaajille.


title: Keskussanomalaite

text: Keskussanomalaiteverkossa kaikki sanomalaiteliikenne on salattua. Järjestelmässä voidaan muodostaa tarpeen mukaan salaamisverkkoja, koska keskussanomalaite pysyy reitittämään sanomia ja uudelleensalaamaan ne toisella avaimella.


title: Keskussanomalaite

text: Keskussanomalaitteista muodostetaan tyypillisesti silmukoitu verkko, jossa on vähintään kolme keskussanomalaitetta. Silmukoinnin ansiosta jokaisen keskussanomalaitteen välillä on vähintään kaksi eri reittiä. Keskussanomalaite voi lähettää sanomansa tulvahakuna, eli kaikille kanaville yhtä aikaa. Tämän ansiosta yhden, tai laajassa verkossa useamman, yhteysvälin katkeaminen ei vielä estä sanomien perille menoa.


title: Keskussanomalaite

text: Keskussanomalaitetta käytetään kenttäviestijärjestelmän osana yhtymän viestiverkossa. Keskussanomalaitteet voivat muodostaa sanomalaiteverkon runkoverkon, jolla taataan viestin välittyminen sanomalaitteista toisiin koko verkon runkoverkon alueella.


title: Keskussanomalaite

text: Keskussanomalaite on tullut Suomen puolustusvoimien palveluskäyttöön 1989 ja on edelleen (2014) käytössä.


title: Raimo Kantola (professori)

text: Raimo Antero Kantola (s. 16. maaliskuuta 1955, Haukipudas) on suomalainen tietoliikennetekniikan ja tietoverkkojen tutkija ja erityisesti reitityksen ja merkinannon asiantuntija Suomessa. Hän on työskennellyt professorina Teknillisessä korkeakoulussa vuodesta 1996. Hän on esittänyt puheenvuoroja muun muassa kansallisesta laajakaistastrategiasta.


title: Raimo Kantola (professori)

text: Ennen yliopistouraan kantola toimi Nokia Tietoliikenneyksikön palveluksessa vuosina 1980-1996 työskennellen uransa aikana digitaalisen puhelinkeskuksen DX200 kehitys- ja johtotehtävissä.


title: Sanomalaite

text: Sanomalaitteet ovat radio- ja puhelinyhteyksien kanssa käytettäviä päätelaitteita, joilla voidaan lähettää sanomia salattuna. Lähetettävä sanoma kirjoitetaan laitteen muistiin, josta se lähetetään salattuna vastaanottajalle.


title: Sanomalaite

text: Sanomalaitteet yleistyivät länsimaissa puolustusvoimien ja muiden viranomaisten käyttöön 1970-luvulla. Laitteiden kehittämistarve syntyi ennen kaikkea vaatimuksista lisätä kenttäradio- ja puhelinyhteyksien sanomien välityskykyä, vähentää puheliikennettä ja korvata erilliset, kenttäkäytössä varsin hankala- ja hidaskäyttöiset salaamislaitteet. Kaikkien käytössä olevien sanomalaitteiden keskeinen ominaisuus onkin sanoman lähettäminen lyhyenä salattuna äänipurskeena.


title: Sanomalaite

text: Sanomalaitteiden kehittäminen alkoi myös Suomessa 1970-luvulla pääesikunnan ja Nokian yhteistyönä. Laajojen kenttäkokeiden jälkeen ensimmäiset laitteet otettiin käyttöön vuonna 1983. Jatkokehittämisen tuloksena syntynyt uusin versio Sanomalaite M 90 edusti alan huippuosaamista maailmassa. Digitaaliset salaamiskykyiset laitteet ja niistä muodostettavat sanomalaiteverkot ovat vakiinnuttaneet asemansa kaikkien puolustushaarojen ja aselajien viestiverkoissa.


title: Sanomalaite

text: Sanomalaitteet ovat radio- ja puhelinyhteyksien päätelaitteita, joten niissä itsessään ei ole lähetintä eikä vastaanotinta. Lähetettävä sanoma näppäillään vapaa- tai määrämuotoisena laitteen muistiin.


title: Sanomalaite

text: Määrämuotoisia sanomia ovat muun muassa tykistön, ilmapuolustuksen ja meripuolustuksen tulikomennot sekä tiedustelu- ja valvontailmoitukset. Salattu sanoma lähetetään laitteen lähetysmuistista vastaanottavan laitteen muistiin, jossa se muutetaan automaattisesti selväkieliseen muotoon.


title: Sanomalaite

text: Sanoma voidaan lukea vastaanottavan laitteen näytöltä, tulostaa kirjoittimelle ja tarvittaessa lähettää eteenpäin. Tyypillinen tavanomaisen sanoman lähetysaika on muutamia sekunteja.


title: Sanomalaite

text: Sanomalaite soveltuu käytettäväksi sekä kiinteissä että liikkuvissa järjestelmissä. Se voidaan asentaa kiinteisiin tiloihin, siirrettäviin kontteihin tai ajoneuvoihin. Laite on riittävän kevyt myös jalan liikkuvien joukkojen käyttöön.


title: Sanomalaite

text: Erityisesti tiedustelujoukkojen käyttöön on kehitetty kevyempi versio, partiosanomalaite. Siinä on samat perusominaisuudet kuin sanomalaitteessa. Partiosanomalaitteella voidaan lisäksi lähettää tavallista sähkötystä. Laite painaa noin yhden kilogramman ja se on uppovesitiivis.


title: Sanomalaite

text: Viestiverkoissa sanomien lähettämiseen, vastaanottamiseen ja automaattiseen välittämiseen käytetään keskussanomalaitetta. Laitteilla voidaan myös ohjata ja valvoa sanomaliikennettä sekä paikantaa verkossa olevia vikoja. Keskussanomalaite mahdollistaa samanaikaisen liikenteen usean eri verkkoon yhdistetyn keskussanomalaitteen, sanomalaitteen, partiosanomalaitteen ja tuliasemapäätteen kanssa. Keskussanomalaitteeseen voidaan liittää kirjoitin, laskin ja tietokone.


title: Sanomalaite

text: Sanomalaitejärjestelmä on pitkästä eliniästään huolimatta edelleen käytössä ja käyttökelpoinen laite tekstimuotoisten sanomien välittämiseen. Modernissa sodankäynnissä se soveltuu huonosti tai ei ollenkaan monimuotoviestien (esimerkiksi kartat), sensoriliikenteen (runsaasti lyhyitä automaattisia sanomia), laajakaistaliikenteen (esimerkiksi videokuva) tai kovia reaaliaikavaatimuksia (esimerkiksi asejärjestelmät) vaativien viestien välittämiseen.


title: Charles Whitman

text: Charles Joseph Whitman (24. kesäkuuta 1941 Lake Worth, Florida – 1. elokuuta 1966 Austin, Texas) oli merijalkaväen sotilas ja Texasin yliopiston opiskelija, joka surmasi vuonna 1966 koulun alueen torniin linnoittautuneena 14 ihmistä ja haavoitti kolmeakymmentäkahta. Ammuskelua edeltävänä yönä hän oli tappanut äitinsä sekä vaimonsa.


title: Charles Whitman

text: Whitman kiipesi raskaasti aseistautuneena koulun torniin aamupäivällä 1. elokuuta 1966, ja alkoi ammuskella sieltä kampusalueella ja muualla lähistöllä olleita ihmisiä. Tapauksen johdosta 13 alueella liikkunutta sivullista sai surmansa. Lisäksi mahaansa luodin saaneen Claire Wilsonin syntymätön lapsi menehtyi. Whitman sai surmansa poliisin ampumista luodeista.


title: Charles Whitman

text: Whitmanilla oli kasvain mantelitumakkeessa, ja hän kärsi tämän johdosta hypergrafiasta ja kovista migreeneistä. Hän sai myös usein raivokohtauksia piristeenä käyttämänsä Dexedrine-lääkkeen takia.


title: Sanomalaitejärjestelmä

text: Sanomalaitejärjestelmä on kenttäviestiverkossa toimiva kokonaisuus, jossa sanomalaiteverkon rungon muodostavat toisiinsa kytketyt keskussanomalaitteet. Keskussanomalaitteiden avulla kyetään olemaan yhteydessä toisiin keskussanomalaitteisiin, joita voi keskussanomalaiterunkoverkossa olla yhdeksän, keskussanomalaitteisiin liitettyihin sanomalaitteisiin sekä muihin keskussanomalaiterunkoverkkoihin ja tilaajiin.


title: Sanomalaitejärjestelmä

text: Keskussanomalaitteet voivat vastaanottaa ja reitittää tilaajien sanomalaitteiden lähetteitä. Keskussanomalaitteessa voi olla tilaajia varten 29 aikajakoista paikkaa.


title: Aros

text: Aros on 1200-luvun muinaislinnan rauniot Mullin saarella, Skotlannin länsirannikolla, Sisä-Hebrideillä. Saaren valtauksen aikana linna oli klaanien Clan MacDougall, Clan Donald ja Clan Maclean linnake.


title: Domino (peli)

text:
Domino on peli, jonka pelivälineet ovat paksuja kortteja tai ohuita palikoita. Jokainen kortti muodostuu kahdesta vierekkäisestä neliöstä, joissa on kuva-aihe. Klassisessa dominossa kuva-aihe on pisteiden ("silmien") muodostama numero nollasta kuuteen, mutta lapsille on mm. eläin-dominoita.
Pelin tarkoitus on saada kädessä olevat kortit pois pöydälle. Kortit laitetaan peräkkäin ketjuksi, siten että samat kuviot tulevat vastakkain. Jos kädessä on parikortti (6-6, 4-4), se asetetaan poikittain, ja pelaaja saa halutessaan laittaa ylimääräisen lisäkortin. Lisäsäännöillä pelistä on useita erilaisia muunnelmia.


title: Domino (peli)

text: Pelaajille voidaan jakaa kaikki dominot kerralla tai tietty määrä dominoita jolloin jää ns. nostokasa, josta pelaaja nostaa "sokkona" lisää, jos hän ei voi kädessä olevista dominoista laittaa mitään peliin.


title: Domino (peli)

text: Dominoa on mahdollista pelata niin, että se voittaa joka pääsee ensin eroon omista dominoistaan tai sitten voidaan pelata pistepeliä ennalta sovittuun pistemäärään asti. Pistepelissä dominoketjun päissä olevat silmäluvut ovat ratkaisevia. Esimerkiksi pelaaja A laittaa tyhjään pöytään dominon 1-4, jolloin hän saa 5 pistettä. Pelaaja B jatkaa ketjua dominolla 1-6, jolloin hän saa 4+6=10 pistettä. Vain viidellä jaollisista luvuista saa pisteet eli 1-4:ään jatkettu 1-3 (=7) ei tuota pelaajalle pisteitä. Kun toinen pelaaja pääsee dominoistaan eroon, lasketaan vastustajan käteen jääneiden dominojen silmäluvut yhteen ja pyöristetään lähimpään viidellä jaolliseen lukuun. Dominoista eroon päässyt pelaaja saa sen verran pisteitä itselleen.


title: Domino (peli)

text: Peliä voidaan pelata niin, että on vain yksi kahteen suuntaan jatkettava ketju tai että on haaroittuva ketju. Yhden ketjun tapauksessa esimerkiksi tuplaykkönen laitetaan poikittain 2-1:en perään ja tuplaykkösen kyljestä jatketaan taas eteenpäin, mutta tuplaykkösen päihin ei voi laittaa dominoja. Haaroittuvan ketjun tapauksessa tuplaykkösestä voi jatkaa peliä neljään eri suuntaa. Haaroittuvan ketjun tapauksestakin on variaatioita. Voidaan pelata niin että kaikki tuplat toimivat haaroittimina tai niin että vain ensimmäisestä pöytään laitetusta tuplasta voi jatkaa neljään eri suuntaan.


title: Domino (peli)

text: Palikat voidaan asettaa myös kapealle syrjälleen seisomaan, lyhyen matkan päähän toisistaan. Kun tällaisen ketjun viimeinen palikka kaatuu muita vasten, se saa aikaan ketjureaktion, jota kutsutaan "dominoefektiksi". Sanaa käytetään myös kuvaannollisesti vahvistavista palaute-efekteistä, kuten ilmauksessa Dominoteoria.


title: Burton Richter

text: Burton Richter (22. maaliskuuta 1931 – 18. heinäkuuta 2018) oli yhdysvaltalainen fyysikko, joka sai vuonna 1976 Nobelin fysiikanpalkinnon psi-hiukkasen löytämisestä (J/ψ-hiukkanen). Samuel Ting teki vastaavan löydön riippumatta Richteristä, Ting sai Richterin ohella Nobelin samana vuonna.


title: Burton Richter

text: Richter syntyi New Yorkissa ja opiskeli MIT:ssä, josta hän sai alemman korkeakoulututkinnon vuonna 1952 ja filosofian tohtorin arvon neljä vuotta myöhemmin. Richter työskenteli Stanford Linear Accelerator Centerin johtajana vuosien 1984 ja 1999 välisenä aikana.


title: Hellraiser: Hellworld

text: Hellraiser: Hellworld on vuonna 2005 tehty kauhuelokuva. Elokuvan on ohjannut Rick Bota.


title: Hellraiser: Hellworld

text: Viisi nuorta kaverusta pelaavat samaa verkkopeliä nimeltä "Hellworld". Läpäistyään viimeisen tason, he saavat kutsun Hellworldin VIP-juhliin. Saavuttuaan paikalle nuoret aloittavat rajun juhlimisen, mutta eivät vielä tiedä että näiden juhlien järjestäjä onkin itse Pinhead...


title: Hellraiser – veriviiva

text: Hellraiser – veriviiva () on vuonna 1996 julkaistu kauhuelokuva. Elokuvan ohjasi Kevin Yagher salanimellä Alan Smithee.


title: Hellraiser – veriviiva

text: On vuosi 2127. Avaruudessa kaukaisella avaruusasemalla Tri. Merchant on päättänyt sulkea helvetin portit lopullisesti, sillä satoja vuosia sitten hänen esi-isänsä rakensi tuon Lemarchandin laatikon, jolla voi avata portit helvettiin ja kutsua paikalle itse Pinheadin. Mutta Pinhead ei aio luopua valtakunnastaan suosiolla, tulevaisuus ja menneisyys kohtaavat tässä helvetillisessä taistelussa.


title: Juana de la Concepción

text: Juana de la Concepción oli guatemalalainen nunna, joka oli maalliselta nimeltään Juana de la Maldonado y Paz. Hän antoi nunnalupauksensa vuonna 1619 ja eli kuolemaansa saakka vuoteen 1666 Concepciónin luostarissa Santiago de los Caballeros de Guatemalassa, joka nykyisin tunnetaan Antigua Guatemalana. Kansa kertoi legendoja Sor Juana de la Concepciónista jo hänen elinaikanaan. Sor Juana de la Concepciónin mainetta loistavana muusikkona, runoilijana ja henkevänä keskustelijana, on ryhdytty nostamaan meksikolaisen runoilevan nunnan Sor Juana Inés de la Cruzin rinnalle.


title: Juana de la Concepción

text:
Runoilevasta ja tiedoiltaan hyvin monipuolisesta Juana de la Concepciónesta on mainintoja J. Eric Thompsonin toimittamassa vuonna 1958 ilmestyneessä teoksessa "Thomas Gage´s Travels in the New World".
Guatemalassa 1600-luvun alkupuoliskolla vaikuttaneen englantilaisen dominikaanin Thomas Gage (dominikaani)n antamia tietoja täydentämään ilmestyi vuonna 1958 guatemalalaisen Mariano López Mayoricalin kirjoittama teos "Investigaciónes historicas", joka on melko kattava tutkielma Juana de la Concepciónin elämänvaiheista. López Mayoricalilla lienee ollut pontimenaan vuonna 1949 Meksikossa ilmestynyt teos "Sor Juana de Maldonado y Paz", tekijänään Ernesto Chinchilla Aguilar. Maya-tutkija J. Eric Thompson oli tietoinen Ernesto Chinchillan kirjoittamasta teoksesta, jonka kirjoittaja ylistää Thomas Gagea Sor Juana de la Concepciónin löytäjänä, ja lausuu mielipiteensä Gagesta varsin ylistävään sävyyn:


title: Juana de la Concepción

text: ”Thomas Gage (dominikaani) nauttii suurempaa arvonantoa meksikolaisten historioitsijoiden kuin guatemalalaisten keskuudessa. Hänelle vuodatetaan mainesanoja yllättävien kannanottojensa ja syvällisen Amerikan asioiden tuntemuksensa vuoksi. Nyt on hetki raottaa verhoa, joka on pitänyt meidät sokeina tälle sympaattiselle englantilaiselle ja estänyt meitä näkemästä hänet sen kunnioituksen valossa, jonka hänen mainiot ja opettavaiset kertomuksensa ansaitsevat... Selvittääksemme mahdollisuuksien rajoissa Sor Juana de Maldonadon legendaa, on Gagen teos alistettava perusteellisen tutkimuksen alaiseksi ja selvitettävä alusta lähtien nunnaan liittyvät epäselvyydet...Viimeksi mainitun ollessa kyseessä, ei meillä ole riittävää perustetta sille, että Gage olisi valehdellut Sor Juanasta, vaan paremminkin kallistua uskomaan Gagen meille hänestä kertoman olevan kiistatonta totuutta, kuten kaikki muukin hänen kertomansa.”


title: Juana de la Concepción

text: Dominikaani Thomas Gage antaa seikkaperäisen kuvauksen Santiago de Guatemalassa (Antiguassa) sijainneen oman dominikaaniluostarinsa elämästä. Dominikaaniluostarin välittömässä läheisyydessä sijaitsi Concepciónin nunnaluostari, jossa Juana de Maldonado y Paz aloitti noviisina ja lopetti abbedissana.


title: Juana de la Concepción

text: ”Tuossa luostarissa asui Doña Juana de Maldonado, tuomari Juan Maldonado de Pazin tytär, jonka kanssa piispa niin usein keskusteli. Sor Juana oli hyvin vaalea ja kaunis, eikä kovin paljon yli kahdenkymmenen. Rakkaus sokaisi piispan niin, että tämä minun aikanani toimi parhaansa mukaan tehdäkseen Sor Juanasta superioran ja abbedissan vanhempien nunnien ohi, mikä synnytti kapinamieltä ja hämminkiä tuossa luostarissa. Koko kaupungissa tämä oli suuren hälyn aihe, joka sai monet rikkaat kauppiaat ja herrasmiehet ryntäämään luostarille paljastetuin miekoin, uhaten murtautua luostariin, puolustaakseen tyttäriään piispan ajamaa voimakasta, Doña Juana de Maldonadon puolesta toimivaa ryhmää vastaan. Näin olisi tapahtunut, ellei presidentti Don Juan de Guzmán olisi lähettänyt nuoren nunnan isän, Juan Maldonado de Pazin, puhumaan tyttärelleen, saadakseen tämän perumaan kunnianhimoiset aikeensa tulla abbedissaksi liian nuorena. Tällä tavoin riita lopulta päättyi ja piispalle jäi vain häpeä...


title: Juana de la Concepción

text: Tämä Doña Juana de Maldonado oli luostarinsa ja koko kaupungin todellinen ihme kauniin äänensä ja musikaalisten taitojensa vuoksi, ja käytökseltään ja sivistykseltään hän ei hävinnyt kenellekään kaukaa hakemallakaan. Hän oli älykäs, hyvä keskustelija, mutta ennen kaikkea Calliope, tai Muusa, joka sai aikaiseksi nerokkaita ja nopeita runosäkeitä, joiden piispa oli sanonut niin suuresti liikuttaneen häntä miellyttävällä tavalla heidän keskustelujensa aikana. puutarhakäytävineen ja palkkaamaan puolen tusinaa mustia palvelijattaria (todellisuudessa piispa oli jakanut omaisuutensa köyhille).


title: Juana de la Concepción

text: Vuoden 1636 aikoihin Sor Juanan isä, Juan de Maldonado toimi Meksikon Audiensian tuomarina. Korkeapalkkaisesta virasta huolimatta tuomarin lähipiirillä oli taloudellisia vaikeuksia. Vuoden 1636 tammikuussa kuningas antoi määräyksen huolehtia tuomarin nunnatyttären elinkorosta:


title: Juana de la Concepción

text: ”Guatemalan Kuninkaallisen Audiensian Presidentti, henkilö, tai henkilöt, joilla on vastuullaan siellä oleva hallinto, saavat täten tiedoksi, että lisensiaatti Juan de Maldonado de Paz, joka tällä hetkellä on Meksikon Kuninkaallisen Audiensiani Tuomarina, on saattanut tietooni asian, joka koskee hänen Guatemalassa Meidän Señoramme Concepciónin luostarissa nunnana olevaa tytärtään Äiti Juana de la Concepciónia. Don Diego de Acuña, ollessaan tuon Audiensiani Presidenttinä, antoi Ciudad Real de Chiapasista kotoisin olevalle kapteeni Jerónimo Alfonso de Pradolle encomiendan intiaaneineen sillä ehdolla, että tämä huolehtisi viidensadan tostonin vuotuisesta elinkorosta kyseiselle Äiti Juana de la Concepciónille. Ottaen huomioon palvelut, jotka hän on minulle tehnyt toimiessaan kyseisessä Audiensian Tuomarin virassa ja muissa tehtävissä, ja ottaen huomioon köyhyyden, joka häntä on kohdannut, ei hän ole voinut maksaa tyttärensä nunnalupauksen jälkeen tämän osuutta luostarille, samoin kuin ei muitakaan maksuja tyttärensä puolesta, ei kynttilöitä, eikä sakastimaksuja, joita varten kyseinen Presidentti tarkoitti elinkoron maksettavaksi. Koska olen pyytänyt kyseisen encomiendan asioista selvityksen ja saanut tietooni, että kapteeni Jerónimo Alfonso de Prado ei ole tuossa ominaisuudessaan huolehtinut kyseisen elinkoron maksamisesta, näen armollisesti oikeaksi antaa kyseisen encomiendan kapteeni Juan García de Navialle kahden sukupolven ajaksi.”


title: Juana de la Concepción

text: Samalla kuningas määrää maksettavaksi matkakulut Juan de Maldonadolle, ja hänen tyttärelleen korvausta tämän menettämästä suojelusta.


title: Juana de la Concepción

text: Juana de Maldonado, samoin kuin hänen isänsä joutuivat tekemisiin inkvisition kanssa. Tytär oli ollut mallina taidemaalarille, tämän maalatessa muotokuvaa Santa Luciasta. Isä Maldonadon paha teko oli se, että hän oli Guatemalan Audiensian tuomarina toimiessaan säilyttänyt tuon audiensian toimitiloissa Isä Antonio de Remesalin teoksen Historia de Chiapas y Guatemala käsikirjoitusta, josta inkvisitio oli kiinnostunut. Tässä tapauksessa inkvisitio ei onnistunut hankkeissaan.


title: Juana de la Concepción

text: Remesalin teos on merkittävä tiedonlähde. Teoksesta selviää, että Remesal kuului niihin, joita encomiendojen olemassaolo ei miellyttänyt. Hänen mielestään intiaanit ovat järjellä varustettuja ihmisiä, joten heitä ei tulisi kohdella eläiminä;


title: Juana de la Concepción

text: ”Tämä pirullinen ajatus sai alkunsa Hispaniolan saarella ja oli suurimpana syynä alkuperäisten asukkaiden tuhoon. Ja koska kaikki, jotka saapuivat tänne Intian uuteen maailmaan, tulivat tuon saaren kautta, oli se samaa kuin astua sillä hetkellä Saatanan kouluun ja käydä läpi helvetin opit. Erikoisen paljon niitä toivat Meksikoon tullessaan ja tänne kylvääkseen sotilaat, jotka olivat mukana löytöretkillä ja valloituksissa niin, että meidän provinssimme Guatemala sai siitä pahan tartunnan.” Musta Legenda.


title: Juana de la Concepción

text: Mariano López Majorical, jolla oman väittämänsä mukaan on hallussaan runsaasti on Sor Juana de la Concepciónia koskevaa aineistoa, on sisällyttänyt teokseensa Investigaciónes historicas, joitakin runoja, joiden hän uskoo olevan Sor Juanan käsialaa:


title: Juan Carlos Valerón

text: Juan Carlos Valerón Santana (s. 17. kesäkuuta 1975 Arguineguin, Gran Canaria, Espanja) on espanjalainen entinen jalkapalloilija.


title: Juan Carlos Valerón

text: Valerón pelasi yleensä keskikentällä hyökkäävässä roolissa pelintekijänä. Hänet tunnettiin erityisesti pelinäkemyksestään ja syöttötaidostaan.


title: Juan Carlos Valerón

text: Valerón aloitti ammattilaisuransa Las Palmasin riveissä vuonna 1995. Hän on edustanut myös Mallorcaa ja Atlético Madridia. Deportivoon Valerón siirtyi vuonna 2000. Hän on saavuttanut seuran riveissä yhden Espanjan cupin voiton ja kaksi Espanjan supercupin voittoa.


title: Juan Carlos Valerón

text: Valerón on pelannut myös Espanjan maajoukkueessa. Hän on kuulunut Espanjan joukkueeseen vuoden 2000 EM-kisoissa, vuoden 2002 MM-kisoissa ja vuoden 2004 EM-kisoissa.


title: Nunnanlahti

text: Nunnanlahti on Juuan kylä. Se sijaitsee Juuan kirkonkylältä 15 kilometriä Joensuuhun päin Valtatie 6:n varrella. Nimen alkuosa sisältää saamenkielisen miehennimen Nunná.


title: Nunnanlahti

text: Asukkaita kylällä on noin 480. Kyläkoulussa oli lukuvuonna 2005-2006 36 oppilasta.


title: Nunnanlahti

text: Nunnanlahti tunnetaan kiviteollisuudesta. Siellä on Suomen vuolukivikeskittymä. Siellä toimivat Tulikivi Oyj ja Nunnanlahden Uuni Oy. Suomen Kivikeskus esittelee, tutkii ja opettaa geologiaa monipuolisesti. Kivikeskuksessa on myös Geo-tietokeskus ja vaihtuvia taidenäyttelyitä.


title: Nunnanlahti

text: Nunnanlahden Mustavaaran vuolukivilouhoksella 29. elokuuta 1912 tapahtui onnettomuus, jossa kuoli seitsemän työmiestä. Se on Suomen pahin kaivosonnettomuus.


title: 1. Ukrainan rintama

text: Jouluaattona 1943 puna-armeijan eteneminen alkoi Voronežin rintamasta 1. Ukrainan rintamaksi uudelleen nimetyn neuvostoarmeijan hyökättyä Žytomyriin. Eteneminen jatkui rautatielinjaa pitkin aina Puolan ja Neuvostoliiton rajalle, joka saavutettiin 3. tammikuuta 1944. Etelässä 2. Ukrainan rintama ylitti Dneperin Krementšukin kohdalta ja jatkoi etenemistä länteen. Tammikuun toisella viikolla se kääntyi pohjoiseen ja kohtasi Nikolai Vatutinin johtamat panssarijoukot, jotka olivat kääntyneet etelään tunkeutuessaan Puolaan. Näin syntyneeseen mottiin Korsunissa Tšerkasyn länsipuolella jäi kymmenen saksalaista divisioonaa. Adolf Hitler uskoi, että saksalaiset voisivat murtautua motista ja edetä uudelleen Kiovaan, mutta Erich von Manstein pyrki etenemään vain päärintamalla motin reunaan tarkoituksenaan auttaa motin sulauttamisessa päärintamaan. 16. helmikuuta saksalaiset olivat edenneet jo motin ja rintaman erotti vain tulviva Tikitšjoki. Puna-armeijan panssarivaunujen ja ratsuväen takaa-ajamana motitetut joukot, muun muassa SS-divisioona Wiking, taistelivat tiensä joen yli menettäen puolet miesvahvuudestaan ja kaiken raskaan kaluston.


title: 1. Ukrainan rintama

text: 12. tammikuuta 1945 1. Ukrainan rintama aloitti puna-armeijan hyökkäyksen Veikseljoen yli kohti Berliiniä ja se kukisti saksalaisten vastarinnan Krakovassa 19. tammikuuta kiivaiden taisteluiden jälkeen. Rintama saavutti Oderjoen ja muodosti sillanpääasemia sen länsipuolelle 30. tammikuuta. 15. helmikuuta sen onnistui vallata Breslaun kaupunki.


title: 1. Ukrainan rintama

text: 1. Ukrainan rintama jatkoi etenemistään kohti pääkaupunkia ja 23. huhtikuuta sen onnistui yhdessä 1. Valkovenäjän rintaman kanssa katkaista Saksan IX armeijan yhteys kaupunkiin. 1. Ukrainan rintama jatkoi etenemistään lähteen hyökäten XII armeijaa vastaan. 24. huhtikuuta Berliini oli täysin piiritetty.


title: Kaarlo Luoto

text: Kaarlo Vihtori (Karl Viktor) Luoto (20. syyskuuta 1875 Rautalampi – 26. tammikuuta 1947 Leppävirta) oli suomalainen toimittaja ja kirjailija, joka oli Johan Kockin ohella yksi Helsingin punakaartin johtajista vuoden 1905 suurlakon aikana.


title: Kaarlo Luoto

text: Luodon vanhemmat olivat sekatyömies "Juho Kaunikki Luoto" ja "Henrika Sundvall". Hän kävi Kotkan porvarikoulun sekä palveli sitten Suomen ns. vanhassa väessä suorittaen aliupseerikoulun. Toimi lyhyen ajan näyttelijänä, sittemmin räätälinä. Piti Helsingissä Yrjönkadulla Iiris-kahvilaa, joka toimi aktivistien tukikohtana.Vuodesta 1905 alkaen Työmies-lehden toimittajanakin ollut Luoto oli SDP:n jäsen, mutta hänen mielipiteensä poikkesivat niin paljon puolueen valtavirrasta, että hänet erotettiin puolueesta kaksi kertaa.


title: Kaarlo Luoto

text: Vuoden 1905 suurlakon ja vuoden 1906 Viaporin kapinan aikoihin hän toimi kansalliskaartin komentajan kapteeni Johan Kockin apulaisena sekä kaartin sisälle syntyneen punakaartin päällikkönä. Luoto erotettiin tämän jälkeen sosialidemokraattisesta puolueesta hänen tekemiensä pankkiryöstöjen vuoksi.


title: Kaarlo Luoto

text: Ensimmäisen maailmansodan aikana Luoto oli Saksan keisarikunnan laivaston tiedustelupalvelun agenttina ja kävi usein tiedustelumatkoilla Suomessa esiintyen "Favorin"-nimellä. Luoto joutui kuitenkin Berliinin Moabitin sotilasvankilaan sen jälkeen kun hän raportoinut valheellisesti saksalaisille esimiehilleen räjäyttäneensä tärkeän sillan Tampereen lähellä. Luodon ilmiantoi jääkäriliikkeen johtoon kuulunut Fritz Wetterhoff. Luoto oli vangittuna Moabitissa aina maailmansodan päättymisen saakka 1918.


title: Kaarlo Luoto

text: Palattuaan Suomeen Luoto oli mukana perustamassa 1920 Suomen Sosialistista Työväenpuoluetta. Hän oli 1920-luvulla Kuopiossa ilmestyneen Savon Kansa-lehden päätoimittajana. Hänen aikanaan lehden levikki nousi 13 000:een ja sitä luettiin myös muualla Suomessa. Luoto asui Kuopiossa vuosina 1921–1943 ja vuodesta 1943 lähtien hän asui Leppävirralla.


title: Kaarlo Luoto

text: Kirjailijan ja toimittajan työssään Luoto käytti nimimerkkejä "Kalle Aaltokivi", "Viki Santala", "Kalle Santavuori", "Setä" ja "Töhkerömäen Pekka".


title: Real Valladolid

text: Real Valladolid Club de Fútbol on espanjalainen jalkapalloseura Valladolidin kaupungista Kastilia ja Leónista. Seuran edustusjoukkue pelaa Espanjan korkeimmalla sarjatasolla Primera Divisiónissa.


title: Real Valladolid

text: Seuran kotistadion on espanjalaisen runoilijan ja dramaturgin José Zorrillan mukaan nimetty Estadio José Zorrilla. Stadion valmistui vuonna 1982 ja sen kapasiteetti on 26 512 istumapaikkaa.


title: Real Valladolid

text: Real Valladolid perustettiin 20. kesäkuuta 1928 Real Unión Deportiva de Valladolidin ja Club Deportivo Españolin yhdistyessä.


title: Real Valladolid

text: Seura nousi ensimmäistä kertaa korkeimmalle sarjatasolle Primera Divisióniin kaudeksi 1947–1948 sijoituttuaan edellisellä kaudella Segunda Divisiónin ensimmäiseksi. Kahta kautta myöhemmin vuonna 1950 seura ylsi Espanjan cupin Copa del Generalísimon loppuotteluun, mutta hävisi Athleticille maalein 4–1.


title: Real Valladolid

text: Seuraavat lähes kymmenen kautta seura pelasi korkeimmalla sarjatasolla ennen lyhyttä pudotusta alemmas kaudeksi 1958–1959 ja nousua takaisin ylemmäs seuraavaksi kaudeksi. 1960- ja 1970-luvut olivat seuralle aaltoliikettä eri sarjojen välillä ja kaudella 1970–1971 seura putosi kolmannelle sarjatasolle. Kaudeksi 1980–1981 seura nousi jälleen korkeimmalla sarjatasolle ja pelasi siellä kautta 1992–1993 lukuun ottamatta yhtäjaksoisesti kauteen 2003–2004 asti. Parhaimmillaan seura on sijoittunut Primera Divisiónin neljänneksi kaudella 1962–1963. Seura teki paluun korkeimmalle sarjatasolle kaudeksi 2007–2008 varmistettuaan nousun jo kahdeksan kierrosta ennen kauden 2006–2007 päätöstä. Tällä kertaa seura vietti sarjassa kolme kautta kamppaillen lähinnä alemman keskikastin sijoituksista ja putosi kauden 2009–2010 päätteeksi jälleen Segunda Divisióniin jäätyään kolmanneksi viimeiseksi.


title: Real Valladolid

text: Real Valladolidin suurin saavutus on liigacupin voitto vuodelta 1984. Tuolloin se kukisti kaksiosaisessa loppuottelussa Atlético Madridin yhteismaalein 3–0.


title: 2. Ukrainan rintama

text:
2. Ukrainan rintama oli puna-armeijan toisen maailmansodan rintama, joka muodostettiin 20. lokakuuta 1943 Arorintamasta. Rintama uudelleenorganisoitiin 10. kesäkuuta 1945 Odessan sotilaspiiriksi. Puna-armeijan
1943–1944 talvioffensiivin aikana 2. Ukrainan rintama koostui 5. panssari- sekä 4. ja 53. armeijasta.


title: 2. Ukrainan rintama

text: 2. Ukrainan rintama ylitti talvella 1943–1944 Dneprin Krementšukin kohdalta ja jatkoi etenemistä länteen. Tammikuun toisella viikolla se kääntyi pohjoiseen ja kohtasi Nikolai Vatutinin johtamat panssarijoukot, jotka olivat kääntyneet etelään tunkeutuessaan Puolaan. Näin syntyneeseen mottiin Korsunissa Tšerkasyn länsipuolella jäi kymmenen saksalaista divisioonaa. Adolf Hitler uskoi, että saksalaiset voisivat murtautua motista ja edetä uudelleen Kiovaan, mutta Erich von Manstein pyrki etenemään vain päärintamalla motin reunaan tarkoituksenaan auttaa motin sulauttamisessa päärintamaan. 16. helmikuuta saksalaiset olivat edenneet jo motin ja rintaman erotti vain tulviva Tikitšjoki. Puna-armeijan tankkien ja ratsuväen takaa-ajamana motitetut joukot, muun muassa SS-divisioona Wiking, taistelivat tiensä joen yli menettäen puolet miesvahvuudestaan ja kaiken raskaan kaluston.


title: 2. Ukrainan rintama

text: Maaliskuussa 1944 rintaman komentajaksi asetettiin Rodion Malinovski, jonka johdolla rintama jatkoi etenemistään kohti etelää. Yhdessä 3. Ukrainan rintaman kanssa se vapautti työnsi saksalaiset pois Neuvostoliiton maaperältä ja jatkoi etenemistään Balkanille miehittäen Romanian ja Bulgarian.


title: Sergio Omar Almirón

text: Sergio Omar Almirón (s. 18. marraskuuta 1958 Rosario, Argentiina) on argentiinalainen jalkapalloilija. Hyökkääjänä pelannut Almirón voitti maailmanmestaruuden vuoden 1986 MM-kisoissa Argentiinan joukkueessa, vaikkakaan ei pelannut turnauksessa yhtään ottelua.


title: Sergio Omar Almirón

text: Pelaajaurallaan (1978-93) Sergio Almirón edusti Argentiinassa Newell's Old Boysia (ainakin vuonna 1986) sekä Talleres de Córdobaa, Ranskassa Tours FC:tä ja Meksikossa UANL Tigresiä (ainakin vuosina 1989-91).


title: 3. Ukrainan rintama

text: 3. Ukrainan rintama oli Puna-armeijan toisen maailmansodan rintama, joka muodostettiin 20. lokakuuta 1943 Lounaan rintamasta. Rintaman esikunnasta muodostettiin 10. kesäkuuta 1945 Puna-armeijan Eteläinen ryhmä.


title: 3. Ukrainan rintama

text: Kurskin taistelun jälkeisessä Puna-armeijan offensiivissa 1. lokakuuta 3. Ukrainan rintama aloitti hyökkäyksen kohti saksalaisia joukkoja Zaporižžjan lähellä. Saksalaisten siirtäessä reservejä torjumaan hyökkäystä iskeytyi 4. Ukrainan rintama samanaikaisesti Saksan 6. armeijaa vastaan ja murtautui sen linjan läpi. 1943–44 talvioffensiivin aikana 3. ja 4. Ukrainan rintama vapautti suuren osan Ukrainaa mukaan lukien Harkovan ja Odessan kaupungit. Yhdessä 2. Ukrainan rintaman kanssa se työnsi saksalaiset pois Neuvostoliiton maaperältä ja jatkoi etenemistään Balkanille miehittäen Romanian ja Bulgarian. Talvella 1944–45 rintama eteni luoteeseen kohti Unkaria ja Jugoslaviaa.


title: Ville Luho

text: Ville Luho (alk. " Bernhard Wilhelm Klén", 17. elokuuta 1911 – 15. huhtikuuta 1982) oli suomalainen arkeologi, koulutukseltaan filosofian tohtori (1956).


title: Ville Luho

text: Luho opiskeli historiaa ja pääsi Kansallismuseoon töihin 1940, missä hän toimi Aarne Äyräpään assistenttina. Hänestä tuli Muinaistieteellisen toimikunnan esihistoriallisen osaston amanuenssi 1949, sen johtaja 1970, museoviraston esihistorian toimisto toimistopäällikkö 1972–1976. Tutki erityisesti kivikautta. Vuodesta 1964 hän toimi dosenttina. Hän järjesti Kansallismuseossa pitkään esillä olleen esihistorian näyttelyn.


title: Hyökännummi

text:
Hyökännummi on taajama Etelä-Mäntsälässä, Kellokosken pohjoispuolella.
Hyökännummessa on vuonna 2003 valmistunut ala-aste, päiväkoti ja kerhotalo sekä Ohkolan sairaala.
Hyökännummen postitoimipaikka on Kellokoski.


title: Hyökännummi

text: Hyökännummen laajin yhtenäinen ulkoilualue on Porakallio, joka on osa Porakallio–Tasalankallio–Lintulankallio-kallioselännettä. Selänteellä sijaitsee Hyökännummen korkein kohta.


title: Örnulf Tigerstedt

text: Axel Örnulf Tigerstedt (29. syyskuuta 1900 Helsinki – 6. marraskuuta 1962 Strängnäs, Ruotsi) oli suomenruotsalainen runoilija ja kirjailija.


title: Örnulf Tigerstedt

text: Tigerstedtin vanhemmat olivat vuorihallituksen ylijohtajana ja valtiongeologina toiminut geologi ja dendrologi Axel Fredrik Tigerstedt ja Mary Helena Florence von Schulz. Keksijä Eric Tigerstedt oli hänen vanhempi veljensä. Örnulf Tigerstedt pääsi ylioppilaaksi 1919 ja työskenteli sitten 1920- ja 1930-luvuilla mainosalalla. Hän sai vaikutteita erityisesti saksalaisen Oswald Spenglerin ja amerikkalaisen Lothrop Stoddardin historianfilosofiasta. Tigerstedt julkaisi ensimmäisen runokokoelmansa Vågor vuonna 1918. Tigerstedtin oli kulttuuripessimisti, kaipasi vahvaa johtajaa ja pelkäsi Neuvostoliittoa.


title: Örnulf Tigerstedt

text: Tigerstdtin runokokoelmat "Vid gränsen" (1928) ja "Block och öde" (1931) edustivat vielä modernismista vaikutteita saanutta lyriikkaa. Hän toi julki äärioikeistolaisen vakaumuksensa esseekokoelmissaan "Skott i överkant" (1934) ja "Utan örnar" (1935) sekä runokokoelmassa "De heliga vägarna" (1933). 1930-luvulla ja 1940-luvun alussa Tigerstedt toimi "Det svarta gardet" -nimellä tunnetun suomenruotsalaisten nuorten äärioikeistolaisten kirjailijoiden ryhmän henkisenä johtajana. Tähän ryhmään kuuluivat muun muassa Tito Colliander, Göran Stenius ja E. R. Gummerus.


title: Örnulf Tigerstedt

text: Örnulf Tigerstedt oli Suomen Pen-klubin johtokunnan puheenjohtajana 1933–1934 sekä Dante Alighieri -seuran varapuheenjohtaja. Tigerstedtiä luonnehdittiin tuolloin muun muassa ”fasismin ja natsismin lyyriseksi lipunkantajaksi ruotsalaisella kielialueella”. 1930-luvun alussa Tigerstedt kuului kansallissosialistiseen Isänmaalliseen Kansanpuolueeseen. Tigerstedt oli mukana Suomen edustajana vuonna 1942 Saksan aloitteesta perustetussa Euroopan Kirjailijaliitossa – muita tämän liiton suomalaisjäseniä olivat muun muassa Maila Talvio, Yrjö Soini, Mika Waltari, Viljo Kajava, Bertel Gripenberg ja Tito Colliander.


title: Örnulf Tigerstedt

text: Sotavuosina Tigerstedt oli Valtion tiedoituslaitoksen palveluksessa ja hän julkaisi kirjoja muun muassa neuvostovakoilusta Suomessa. Sodan jälkeen Tigerstedt pakeni Ruotsiin ja monet hänen kirjoistaan joutuivat kiellettyjen kirjojen listalle.


title: Örnulf Tigerstedt

text: Örnulf Tigerstedt oli naimisissa vuodesta 1934 Giulia Anita Catanin kanssa. Heillä oli yksi tytär.


title: 4. Ukrainan rintama

text: 4. Ukrainan rintama oli puna-armeijan toisen maailmansodan rintama, joka muodostettiin 20. lokakuuta 1943 Etelän rintamasta. Se hajotettiin 15. toukokuuta 1944. Rintaman komentajana toimi armeijankenraali Fjodor Tolbuhin.


title: 4. Ukrainan rintama

text: Kurskin taistelun jälkeisessä puna-armeijan offensiivissa 1. lokakuuta 3. Ukrainan rintama aloitti hyökkäyksen kohti saksalaisia joukkoja Zaporižžjan lähellä. Saksalaisten siirtäessä reservejä torjumaan hyökkäystä iskeytyi 4. Ukrainan rintama samanaikaisesti Saksan 6. armeijaa vastaan ja murtautui sen linjan läpi. 1943–44 talvioffensiivin aikana 3. ja 4. Ukrainan rintama vapautti suuren osan Ukrainaa mukaan lukien Harkovan ja Odessan kaupungit.


title: Kerttu Vuolab

text: Kerttu Maarit Kirsti Vuolab (s. 1. toukokuuta 1951 Utsjoki) on saamelainen kirjailija. Hän kirjoittaa pohjoissaameksi ja toimii myös kuvittajana. Lisäksi Vuolab on kääntänyt kirjoja saameksi ja tehnyt sanoittajana yhteistyötä Mari Boinen kanssa.


title: Kerttu Vuolab

text: Vuolab on merkittävä kulttuuripoliittinen vaikuttaja. Hänen tavoitteenaan on saamen kielen, kulttuurin ja kertomaperinteen siirtäminen tuleville sukupolville. Vuolab toimi Lapin läänintaiteilijana vuosina 1994–1998.


title: Kerttu Vuolab

text: Vuolab on suorittanut saamen kielen ja kulttuurin opintoja Tromssan yliopistossa 1978 ja Oulun yliopistossa 1981.


title: Kerttu Vuolab

text: Vunna 2006 Vuolabille myönnettiin Suomen Valkoisen Ruusun I luokan ritarimerkki. Vuonna 2011 hänen teoksensa "Bárbmoáirras" (2008) () oli ehdolla Pohjoismaisen kirjallisuuspalkinnon saajaksi. Vuonna 2017 sama teos voitti Lappi-kirjallisuuspalkinnon.Vuonna 2014 hänet palkittiin saamen kielen Gollegiella-palkinnolla työstään pohjoissaamen kaunokirjallisuuden edistäjänä.


title: Olympicin kansallispuisto

text: Olympicin kansallispuisto () on yhdysvaltalainen kansallispuisto, joka sijaitsee Yhdysvaltojen Washingtonin osavaltiossa Olympian niemimaalla. Presidentti Theodore Roosevelt julisti nykyisen kansallispuiston alueen kansalliseksi suojelumonumentiksi vuonna 1909. Presidentti Franklin D. Roosevelt kohotti sen kansallispuiston asemaan 29. kesäkuuta vuonna 1939. Vuodesta 1981 lähtien Olympic on kuulunut UNESCOn maailmanperintöluetteloon. Kansallispuisto koostuu kahdesta erillisestä osasta: kapeasta kaistaleesta Tyynenmeren rannalla sekä isosta yhtenäisestä alueesta edellisestä itään. Yhteensä puisto kattaa 3 734 km² laajuisen alueen, ja sitä hallinnoi muiden Yhdysvaltain kansallispuistojen tapaan maan National Park Service.


title: Olympicin kansallispuisto

text: Rannikkokaista on 117 km pitkä mutta vain muutaman kilometrin levyinen. Rannat ovat hiekka- sekä kalliorantoja. Rannoilla on suuria määriä ajopuuta, jota joet ovat tuoneet merelle.


title: Olympicin kansallispuisto

text: Suosituin kohde rannikkokaistalla on 14 km:n pituinen vaellusreitti Ozette Loop. Reitin lähtöpiste on Ozette Lake ja se sisältää merenrantaa sekä lähinnä sitkankuusesta, lännenhemlokista ja jättituijasta koostuvia rannikkometsiä.


title: Olympicin kansallispuisto

text: Puiston sisäosissa kohoaa vuoristo Olympic Mountains, jonka rinteitä peittävät vanhat jäätiköt. Vuoristo koostuu basaltista ja sedimenttikivilajeista. Korkein huippu Mount Olympus kohoaa 2428 m:n korkeuteen.


title: Olympicin kansallispuisto

text: Puiston länsiosaa peittävät lauhkean vyöhykkeen sademetsät. Läntisissä laaksoissa vuoden sademäärä on 3000–3600 mm ja aivan rannikollakin 2300 mm. Nämä lauhkean vyöhykkeen sademetsät koostuvat pääasiassa havupuista, ennen kaikkea lännenhemlokista, sitkankuusesta, jättituijasta sekä douglaskuusesta. Etenkin kolme viimeksi mainittua saavuttavat valtavia mittasuhteita.


title: Olympicin kansallispuisto

text: Myös puiston itäosat sisältävät vanhoja metsiä, mutta ilmasto on siellä merkittävästi kuivempi. Sitkankuusi puuttuu näistä metsistä, puut ovat pienempiä ja aluskasvillisuus on harvempaa.


title: Olympicin kansallispuisto

text: Muutama tie tunkeutuu puiston reunaosiin, ja Olympian niemimaata kiertävä valtatie 101 kulkee puiston pohjoisosan halki, mutta puiston sisäosiin ei pääse tietä myöten. Puistossa on kattava vaelluspolkuverkosto, joita pitkin pääsee tutustumaan vuoristoon, sademetsiin sekä rannikkoon, missä on mahdollista patikoida myös hiekkarantoja pitkin. Polkujen varrella on merkittyjä telttailupaikkoja; suurimmassa osassa puistoa telttailu on sallittu myös niiden ulkopuolella.


title: Japanin kendō-liitto

text: Japanin kendō-liitto (, ZNKR tai Zenkenren) perustettiin vuonna 1952. Japanin kendō-liitto on yksityinen organisaatio, joka toimii kendōn, iaidōn ja jōdōn harjoittelijoiden lisäämiseksi ja edistää edellä mainittujen lajien tunnetuksi tekemistä.


title: Japanin kendō-liitto

text: Japanin kendō-liitto toimii läheisessä yhteistyössä Kansainvälisen kendoliiton () kanssa. Japanin kendō-liitto määrittelee, kehittää ja päivittää kendōn, ZNKR iaidōn ja ZNKR jodōn kilpailusäännöt ja katojen sekä tekniikoiden sisällöt. Japanin kendoliitto myös julkaisee ja päivittää käsikirjoja, joissa on kulloinkin voimassa oleva kendōn, iaidōn ja jodōn katojen, harjoitteiden ja perustekniikoiden sisällöt.


title: Juho Kirves

text: Johan (Juho) Kirves (25. toukokuuta 1868 Jaakkima – ?) oli viilaaja ja yksi Suomen ensimmäisistä kansanedustajista. Kirves toimi eduskunnassa SDP:n ryhmässä vuosina 1907–1913 ja 1917. Hänet valittiin kansanedustajaksi Viipurin läänin itäisestä vaalipiiristä.


title: Juho Kirves

text: Kirves työskenteli metalliteollisuusyrityksissä Kotkassa, Helsingissä, Pietarissa, Tverissä, Moskovassa, Tulassa ja vuodesta 1902 lähtien Viipurissa. Kansanedustajan toimen väliaikana hän oli Suomen metallityöväenliiton taloudenhoitaja 1915–1916. Punaisen Suomen hallinnossa Kirves oli Suomen ja Venäjän välisen selvittelykomitean jäsen ja meriasiainneuvoston virkailija.


title: Juho Kirves

text: Kirves siirtyi Neuvosto-Venäjälle keväällä 1918. Siellä hän työskenteli muun muassa Buin siirtolan komissaarina 1918, poliittisena ohjaajana Omskissa 1920–1921 ja tuomarina Repolassa 1928. Kirves osallistui Neuvostoliitosta myös kommunistien toiminnan ohjaamiseen Suomessa. Kirveen myöhemmistä vaiheista ei ole tietoa, mahdollisesti hän menehtyi Stalinin vainoissa. Virallisesti hänet julistettiin kuolleeksi Mikkelin raastuvanoikeuden päätöksellä 18. joulukuuta 1961, kuolinpäiväksi määrättiin 1. tammikuuta 1961.


title: Kauko Jämsén

text: Kauko Jämsén (s. 22. heinäkuuta 1943 Helsinki) toimi Suomen Bulgarian suurlähettiläänä vuodesta 2005 vuoteen 2009. Ennen sitä hän oli Suomen pääkonsulina Pietarissa vuosina 2001–2005. Koulutukseltaan hän on valtiotieteen maisteri. Ulkoministeriön palveluksessa hän aloitti vuonna 1975.


title: Kauko Jämsén

text: Paitsi diplomaattina, Jämsén on toiminut myös koripallovalmentajana ja toimittajana. Hän oli vuosina 1974–1976 Suomen koripallomaajoukkueen päävalmentaja, minkä lisäksi hän on valmentanut Helsingin NMKY:tä ja Porvoon Tarmoa. Vuosina 1970–1973 hän toimi Ilta-Sanomien työmarkkina- ja politiikantoimittajana ja vuosina 1973–1975 Helsingin Sanomien taloustoimittajana.


title: Kauko Jämsén

text: Jämsén on naimisissa matkailuyrittäjä Hannele Eerola-Jämsénin kanssa. Hänellä on viisi lasta.


title: Oral Fixation Volumes 1 & 2

text:
Oral Fixation Volumes 1 & 2 on Shakiran vuonna 2006 julkaistu kolmen levyn musiikkiboksi. Julkaisu sisältää Shakiran aikaisemmin ilmestyneistä levyistä espanjankielisen albubin "Fijación Oral Vol. 1" ja englanninkielisen albumin "Oral Fixation Vol. 2" sekä bonus-DVD:n, jolla on viisi musiikkivideota ja kolme MTV-esiintymistä.
Musiikkivideot
MTV 5 Star Performance


title: Otto

text: Otto voi tarkoittaa seuraavia:


title: Confuciusornis

text: Confuciusornis oli variksenkokoinen esihistoriallisella ajalla elänyt lintusuku. Lintu eli varhaisliitukaudella noin 120 miljoonaa vuotta sitten nykyisen Kiinan alueella. Lintu on nimetty kiinalaisen moraalifilosofin Kungfutsen ("Confucius") mukaan.


title: Confuciusornis

text: Suvusta tunnetaan neljä lajia: "C. sanctus" (tyyppilaji), "C. dui", "C. chuonzhous" ja "C. suniae" (kaksi jälkimmäistä ovat mahdollisesti sama laji kuin "C. sanctus"). "Changchengornis hengdaoziensis" on samaan aikaan ja samalla alueella elänyt lähisukulainen. Changchengorniksilla oli pitkät pyrstösulat ja pehmeä höyhenpeite. Viimeisimmät kladistiset analyysit ovat osoittaneet, että "Confuciusornis" voi olla läheisempää sukua "Microraptorin" ja muiden dromaeosaurusten kanssa kuin "Archaeopteryxiin" kanssa. Joka tapauksessa suku ei periydy "Archaeopteryxista".


title: Confuciusornis

text: "Confuciusorniksen" fossiilit osoittavat, että sillä oli harvinaisen pitkä olkaluu. Olkapään lähellä oli tunnusomainen reikä, jonka tarkoituksena voi olla ollut keventää rakennetta. Hankaluu oli yksinkertaisen tangon mallinen. Rintalasta oli pieni ja yksinkertainen levy, jossa saattoi olla vähäinen kohouma, mutta joka kuitenkin oli sopimaton lentolihasten kiinnittymisalustaksi. Linnun lapaluut olivat kiinnittyneet korppiluihin ja tämä rakenne on voinut toimia lentolihasten kiinnittymiskohtana. Yhdenkään nykyisen linnun rintalastan rakenne ei ole vastaavankaltainen. Olkapäänivel oli poikittain toisin kuin nykyisillä linnuilla, minkä seurauksena "Confuciornis" ei voinut nostaa siipiään selän yläpuolelle.


title: Future Film

text: Future Film on suomalainen elokuvien maahantuoja ja levittäjä, joka on toiminut vuodesta 1995 lähtien. Yhtiö levittää ja maahantuo kinofilmikopioita, kotitallenteita ja ohjelmia televisioon. Future Film on erikoistunut independent- ja taide-elokuviin. Sen markkinaosuus Suomen DVD-levyjen vähittäismyyntikaupasta on seitsemän prosenttia.


title: Future Film

text: Vuonna 2011 Future Film osti norjalaiselta Schibsted Media Groupilta elokuvien levittäjä Sandrew Metronome Distribution Finland Oy:n.


title: Future Film

text: 1990-luvulla Future Film tunnettiin parhaiten piirrossarjojen levittäjänä. Silloin tällöin Golden Voice jälkiäänitti Future Filmin julkaisuja (kuten "Hopeanuolen" ja "Pikkuponien"), mutta yleensä jälkiäänittäjä oli Agapio Racing Team.


title: Future Film

text: Nykyään Future Film on näkyvä animen levittäjä. Se levittää Suomeen muun muassa "Love Hinaa", "School Rumblea", "Fruits Basketiä", "D•N•Angeliä", "Berserkiä" ja "Ginga densetsu Weediä". Yhtiö ei enää jälkiäänitä animea, vaan ainoastaan tekstittää sitä.


title: Christie (yhtye)

text: Christie oli englantilainen rockyhtye, joka oli suosittu 1970-luvun alussa. Suurin hitti oli kappale "Yellow River", josta tuli listaykkönen Britanniassa toukokuussa 1970. Myös kappaleet "San Bernadino" (sija 7. Britanniassa 1970) ja "Iron Horse" (listalla 47.) menestyivät hyvin. Christieen kuuluivat Jeff Christie (laulu, basso), Vic Elmes (kitara) ja Mike Blakely (rummut).


title: Christie (yhtye)

text: Mike Blakelyn veli oli The Tremeloes -yhtyeen Alan Blakely. Myöhemmin vaihdettiin uusi rumpali Paul Fenton. Tarina "Yellow Riveristä" on, että Jeff Christie tarjosi sitä The Tremeloesille, mutta vaikka he levyttivätkin sen, he eivät tuntuneet pitävän siitä. Jeff kuitenkin tiesi, että se olisi menestyskappale ja hän päätti levyttää sen itse. Tulos oli listaykkönen. Jeff lopetti yhtyeen vuonna 1976. Jeff Christie yritti päästä Euroviisuihin vuonna 1991, mutta ei onnistunut.


title: Christie (yhtye)

text: Yhtye esiintyi Suomessa Tammisaaren Ramsholmenin lavalla juhannuksena 1970.


title: SxS

text: SxS on Sonyn ja Sandiskin luoma uusi flash-muististandardi. Sonyn ja Sandiskin mukaan SxS-korteilla voidaan saavuttaa 800 Mbit/s tiedonsiirtonopeus ja purskeissa jopa 2,5 Gbit/s.


title: Etelän rintama

text: Etelän rintama oli puna-armeijan toisen maailmansodan rintama, joka muodostettiin ensimmäisen kerran 25. kesäkuuta 1941 Odessan erityissotilaspiiristä. Se hajotettiin 28. heinäkuuta 1942. Rintama muodostettiin uudelleen 1. tammikuuta 1943 Stalingradin rintamasta. Se uudelleennimettiin 4. Ukrainan rintamaksi 20. lokakuuta 1943.


title: Etelän rintama

text: Malinovskin johtama etelän rintama osallistui puna-armeijan 1941–1942 talvioffensiiviin Harkovan alueella ja yhdessä Kaakon rintaman kanssa sen onnistui työntää Wehrmachtia takaisin 100 kilometriä.


title: Alfa Romeo 158 L8C

text: Alfa Romeo 158 L8C oli Alfa Romeon 158 mallissa vuonna 1950 käytetty moottori. Mallilla voitettiin kuusi kilpailua, kuusi paalupaikkaa sekä kuusi nopeinta kierrosta seitsemästä osakilpailusta. Moottori oli ylivoimainen, koska se voitti kaikki kilpailut, joihin se osallistui. Giuseppe "Nino" Farina voitti Alfa Romeo 158 L8C -moottorilla myös maailmanmestaruuden kyseisenä vuonna.


title: Aikalainen

text: Aikalainen on tieteen, opetuksen ja kulttuurin sanomalehti, jota julkaisee Tampereen yliopisto. Se ottaa kantaa myös ajankohtaisiin yhteiskunnallisiin aiheisiin.


title: Aikalainen

text: Lehden päätoimittaja Heikki Laurinolli irtisanoutui joulukuussa 2014, koska katsoi, että lehteä ollaan suitsimassa, kun se supistettiin ilmestyväksi kerran kuussa. Lehden vastaavana toimittajana toimii nykyisin Hanna Hyvärinen, joka sijaistaa perhevapaalla olevaa Tiina Lankista.


title: Oliomalli

text: Oliomalli on kohdealueen (problem domain) olio-ohjelmoinnin paradigmaan pohjautuva abstraktio, joka on olioanalyysin lopputulos (OOA Object-Oriented Analysis) Oliomallinnus syntyi olio-ohjelmoinnin pohjalta 1980- ja 1990-luvun vaihteessa (kts kirjallisuusluettelo). Olio-ohjelmoinnin yhteydessä olio on teknisesti määritelty kielen ominaisuus.


title: Oliomalli

text: Olio on tässä merkityksessä alun perin syntynyt olio-ohjelmoinnin yhteyteen. Mallinnuksen yhteydessä tätä määritelmää voidaan pelkistää (abstrahoida). Voimmekin sanoa että mallin olio on mikä tahansa todellisuuden osa, joka on itsenäinen kokonaisuus ja jolla on näin ollen "identiteetti". Tästä seuraa, että oliot ovat ainutkertaisia ja niillä kaikilla on elinkaari. Oliolla on siis kunkin elämänsä hetkenä "sisäinen tila". Tämä tila ilmenee olion ominaisuuksien arvoina. Ottakaamme esimerkiksi olion Kalle Kehveli. Tämän sisäistä tilaa kuvaavat monet ominaisuudet kuten esimerkiksi: pituus, paino, tukan väri, käden pituus, mielentila, verenpaine ja insuliinin määrä veressä. Tällaisia ominaisuuksia eivät kuitenkaan ole suhteet muihin olioihin, kuten koiraan, autoon, vaimoon, lapsiin työhön jne. Nämä ovat olioiden välisiä suhteita (eng. association). Tämä määrää olion pysyvän rakenteen.


title: Oliomalli

text: Konkreettiset asiat kuten: henkilö, kauppakirja, auto, koira tai lentokone, ovat helppoja mieltää olioiksi. Olioanalyysin kannalta erityisen tärkeitä olioita ovat myös tapahtumat kuten: kokous, työmatka, lento tai häätilaisuus.


title: Oliomalli

text: Tämän rakenteen rinnalla yhtä tärkeässä asemassa ovat "olion palvelut". Nämä ovat asioita joita "olio osaa" tehdä. Ensimmäinen ja tavallaan alkeellisin palvelu, jonka olio osaa, on kertoa ja asettaa oman sisäisen tilansa. Tämä on muuten aina tapa, jolla olion ulkoinen todellisuus saa tästä tilasta tietää. Näiden lisäksi kaikki oliot osaavat niille luonteenomaisia asioita. Esimerkiksi Kalle Kehveli osaa puhua ja lukea suomen kielellä, syödä, soittaa puhelimella, pelata golfia, katsoa elokuvaa. Todellinen kirjaolio kuten kädessäni oleva Sinuhe Egyptiläinen ( Mika Waltarin romaani) ei itse asiassa osaa mitään. Vastaavasti tekemäni työmatka olio ei myöskään todellisuudessa osaa mitään.


title: Oliomalli

text:
Oliomalli koostuu luokista. Luokka on mallintajan mekanismi ryhmitellä todellisuuden tarkastelukulman mukaan riittävän samankaltaisia olioita ryhmiksi. Tämä ryhmittely on läheistä sukua uusien sanojen muodostumiselle kieleen. Tämä on mallinnuksen ratkaiseva vaihe. Tässä vaiheessa päätetään miten paljon malli pelkistää todellisuuden monimutkaisuutta. Luokkaa määritettäessä tunnistetaan myös luokan palvelut.
Tässä vaiheessa siis luokalle nimetään ne ominaisuustyypit, joita olioilta edellytetään, jotta ne kuuluvat luokaan. Menetelmällä ei voi sulkea pois ominaisuuksia. Vastaavasti nimetään palvelut, joita luokan oliot osaavat. Tämä on vaihe, jossa mallintaja synnyttää todellisuutta kuvaavan abstraktion. Tämän abstraktion tulee olla pelkistys, joka helpottaa ymmärtämään ja kuvaamaan kohdetodellisuutta. Tehtävä maailman pysyvien rakenteiden osalta on jokseenkin helppo ja suoraviivainen, mutta palvelujen kohdalla tilanne on huomattavasti mutkikkaampi. On nimittäin kiistatta todettu, että malli yksinkertaistuu ja selkeytyy, kun toiminnot sijoitetaan todellisuuden vastaisesti mahdollisimman lähelle niitä rakenteita, joita ne käsittelevät. Tärkeää on kuitenkin löytää mallin tulevan käyttötarkoituksen kannalta oleelliset luokat ominaisuuksineen ja palveluineen.


title: Oliomalli

text: Näin mallin kirjaoliolla on palvelu kerroSivumäärä tai vaikkapa lueKappale! Jos taas tarkastelukulma on kokoonpano –esim. kännykän, niin kännykkä ja sen komponentit osaavat koota itsensä. Ehkä kaikkein yllättävimmät abstraktit osaamiset liittyvät kuitenkin tapahtumaolioihin. Näiden kohdalla voidaan tavallaan puhua ”yliolioista” , sillä nämä abstraktit oliot osaavat enemmän kuin niiden todellisuusvastineet! Kun siis toiminta sijoitetaan tällaisessa mallissa jollekin luokalle, puhutaan myös vastuun jaosta. Tyypillisesti tapahtumaluokalla –ja sitä myötä siis tapahtumaolioille – määritellään palveluita. Ottakaamme muutama esimerkki. Tapahtumaolioilla on aina alku- ja loppuaika jotka joissain tapauksissa ovat degeneroituneet ajankohdaksi. Tähän aikaan liittyvät osaamiset ovat tietenkin luonnollisesti tapahtumaolio palveluja. Tällaisia ovat esimerkiksi tapahtuman kesto. Tapahtumaan liittyviin ominaisuuksiin liittyy palveluita. Esimerkiksi lento-oliolla tai autoon liittyvällä matkaoliolla tyypillisesti on seuraavia palveluita: polttoainekulutus; keskikulutus. Vastaavasti näihin tapahtumiin voi liittyä osallistujiin liittyviä palveluita kuten esimerkiksi: kerroMatkustajamäärä tai kerroMatkustajat


title: Oliomalli

text:
Mallin abstraktiotaso määräytyy valittujen luokkien abstraktiotasoista. Luokan abstraktiotaso määräytyy sen mukaan kuinka paljon toisistaan eroavia todellisia olioita luokkaan kuuluu. Mitä suurempia ovat olioiden mahdolliset erot, sitä korkeampi on abstraktiotaso. Mallissa tämä näkyy olion ominaisuuksien lukumääränä. Korkealla abstraktiotasolla ominaisuuksia on vähän ja vastaavasti matalalla paljon.
Jos luokat määritellään kovin alhaiselle abstraktiotasolle, malli vastaa erityisen hyvin maailmaa ja sen käsitteellistä monimuotoisuutta, mutta mallin luokkien määrä kasvaa liian suureksi ja koko mallin yksinkertaistava ja selkeyttävä tavoite vaarantuu. Jos taas luokat määritellään liian yleisiksi, niiden semanttinen sisältö kutistuu. Näin saadaan hyvin laaja yleinen ja ymmärrettävä malli, joka vaan ei kerro juuri mitään kohdealueesta. Aloittavat mallintajat sortuvat helposti jälkimmäiseen. Luokkien huolellinen nimeäminen on äärimmäisen tärkeätä. Kun kielen sanat muodostavat todellisten olioiden sumeita joukkoja, luokkaa määriteltäessä tämän mallintaja eliminoin sumeuden poimimalla mukaan vain näkökulman välttämättömät piirteet ja jättämällä kaiken muun monimuotoisuuden luokan ulkopuolelle.


title: Oliomalli

text: Ohjelmoinnin olio ja analyysin mallin olio ovat periaatteessa sama asia, mutta kun tarkastellaan analyysin oliota Kalle Kehveli, on tämä kokonainen henkilö kaikkine ominaisuuksineen ja piirteineen, mutta häntä tarkastellaan olioviitekehyksessä. Olio-ohjelmointikielen (kuten Javan) vastaava Kalle Kehveli olio on sen sijaan tuotettu Henkilö luokasta ja tämä todellisen henkilön vastinpari ohjelmassa on siis läpikäynyt mallintajan pelkistyksen ja on näin ollen abstrahoitu Kalle Kehveli.


title: Oliomalli

text: Luokista muodostetaan sitten kaavio nykyään useimmiten UML- (Unified Modeling Language) standardin mukaan. Luokkakaavio (class diagarm) kostuu luokista ja näiden välisistä yhteyksistä. yhteyksiä on kolmenlaisia:


title: Oliomalli

text:
1. olioiden välinen yhteys
2. kokoomarakenne
3. yleistys/erikoistus rakenne (periytyvyys)


title: Oliomalli

text: Näistä ylivoimaisesti tärkein on olioiden välinen yhteys. Nämä olioiden väliset yhteydet antavat maailmalle sen muodon ja rakenteen. Nämä yhteydet piirretään kuitenkin luokkakaavioon – tämä on muodollisesti epäjohdonmukaista. Luokkakaaviossa siis piirtämällä yhteyksiä näytetään olioiden pysyväisluonteisia siteitä muihin olioihin. Jotkut teoreetikot (Lähde kiitos!) ehdottavat, että kaikkien niiden luokkien välille merkitään yhteys, joiden välillä kulkee viesti. Mielestäni (Kenen mielestä?) tämä on tarpeetonta ja ainoastaan haittaa mallin lukemista. Tällaiselle yhteydelle voidaan antaa myös nimi, joka kertoo minkä on tämän yhteyden luonne.


title: Oliomalli

text: Tässä yhteys on piirretty luokkakaavioon, mutta tällainen yhteys toteutuu ainoastaan luokista poimittujen olioiden välillä. Näin tarvitsemme henkilöolion Kalle Kehveli ja koiraolion Musti. Ja nyt voimme todeta, että Kallen ja Mustin välillä on olemassa omistaa yhteys.


title: Oliomalli

text: Seuraava oliomallin yhteystyyppi on kokoomarakenne. Tämä yhteystyyppi on edellisen erikoinen tapaus. Tällä tyypillä voidaan osoittaa olion olevan toisen osa. Kaaviossa yhteysviivan kokonaisuutta edustavan luokan päässä on vinoneliö. Tämä voi olla joko täytetty kuten kuvan Henkilö esimerkissä. (eng. composition)